text:
Türkmenistanyň Prezidenti Gurbanguly Berdimuhamedow: Türkmenistanyň Konstitusiýasy we Döwlet baýdagy – biziň mizemez agzybirlimiziň nyşanydyr
Mähriban halkym!
Eziz watandaşlar!
Sizi berkararlygyň we bagtyýarlygyň, ruhubelentligiň hem-de rowaçlygyň ak ýolunda belent maksatlara ruhlandyrýan Milli baýram — Türkmenistanyň Konstitusiýasynyň we Türkmenistanyň Döwlet baýdagynyň güni bilen tüýs ýürekden gutlaýaryn! «Türkmenistan — Beýik Ýüpek ýolunyň ýüregi» diýlip yglan edilen ýylda ilkinji gezek döwlet derejesinde bellenýän bu ajaýyp baýramyň şanyna geçiriljek dabaralaryň agzybirlik suprasynyň başynda jem bolan mähriban halkymyzy beýik işlere galkyndyryp, Garaşsyz, hemişelik Bitarap Türkmenistanda gazanylýan ajaýyp üstünliklere buýsanç duýgularyny has-da artdyrjakdygyna berk ynanýaryn!
Türkmenistanyň Konstitusiýasy we Türkmenistanyň Döwlet baýdagy mizemez agzybirligimizi, bitewüligimizi, beýik ynsanperwerlik gymmatlyklaryna, parahatçylyk hem-de döredijilik ýörelgelerine üýtgewsiz ygrarlydygymyzy alamatlandyrýar. Demokratik, hukuk we dünýewi döwlet, adalatly raýat jemgyýeti, parahatçylyk, ynsanperwerlik, adalatlylyk baradaky milli düşünjelerimizi özünde jemleýän Konstitusiýamyz dostlugymyzyň we hoşniýetliligimiziň nyşany hökmünde Ýer ýüzünde belentden pasyrdaýan Döwlet baýdagymyz biziň milli guwanjymyzdyr, dünýä ýaň salýan abraýymyz we mertebämizdir. Konstitusiýamyzyň we Döwlet baýdagymyzyň gymmatyny has-da artdyrmak we dabaralandyrmak, nesilleri watançylyk we belent ahlaklylyk ruhunda terbiýelemek maksady bilen Aşgabat şäherinde Konstitusiýa binasy bilen Baýdak meýdançasyny, şeýle hem welaýat merkezlerinde, «Awaza» milli syýahatçylyk zolagynda belent sütünli baýdak meýdançalaryny döretdik.
Biz Esasy Kanunymyzyň we Döwlet baýdagymyzyň gününe — mähriban halkymyzda belent watansöýüjilik duýgusyny terbiýeleýän, raýatlarymyzy jebisleşdirýän hem-de döredijilik güýjüne ruhlandyrýan milli baýrama iň dabaraly seneleriň biri hökmünde aýratyn sarpa goýýarys. Bu ajaýyp baýrama gabatlanyp, paýtagtymyz Aşgabat şäherinde we bütin ýurt möçberinde eziz Watanymyzyň ösüşine, alyp barýan içeri we daşary syýasatymyza, döwlet we jemgyýetçilik durmuşynyň ähli ulgamlarynda giňden ýaýbaňlandyrylýan oňyn özgertmelerimize, ykdysadyýetimiziň düzümleýin döwrebaplaşdyrylmagyna we senagatlaşdyrylmagyna gönükdirilen milli maksatnamalarymyzyň ähmiýetine bagyşlanan maslahatlar, medeni-jemgyýetçilik çäreleri geçirilýär.
Eziz halkym!
Biz jemgyýetimiziň we döwletimiziň iň ýokary gymmatlygy hökmünde ykrar edilen adamlaryň hukuklarynyň we azatlyklarynyň goragyny kepillendirýän Esasy Kanunymyzyň ynsanperwer ýörelgelerine esaslanyp, milli guwanjymyza öwrülen ýaşyl Tugumyzyň astynda Türkmenistanyň iň täze taryhyny döredýäris. Eziz Watanymyzyň ykdysady, durmuş-medeni ösüşi babatda dünýäniň iň ösen döwletleriniň derejesine çykmagyna, ilkinji nobatda bolsa, halkymyzyň asuda, abadan, bolelin durmuşda ýaşamagyny üpjün etmäge gönükdirilen giň gerimli maksatnamalarymyzy we özgertmelerimizi üstünlikli amala aşyrýarys. Ösen ykdysadyýeti, kämil syýasy ulgamy bolan demokratik, hukuk, dünýewi döwletimiziň binýadyny barha berkidýäris. Türkmenistan — Owganystan — Pakistan — Hindistan halkara gaz geçirijisiniň, iň öňdebaryjy tehnologiýalar esasynda ýokary tizlikli awtomobil ýollarynyň, ýurdumyzyň welaýatlarynda we paýtagtymyzda ähli amatlyklary bolan has oňaýly ýaşaýyş jaýlarynyň, myhmanhana toplumlarynyň, sagaldyş we dynç alyş merkezleriniň, çagalar baglarydyr orta mekdepleriň, medeniýet öýleriniň, senagat kärhanalarynyň güýçli depginler bilen gurulmagy eziz Diýarymyzda ägirt uly üstünlikleriň we ösüşleriň gazanylýandygyny aýdyň tassyklaýar.
Biz dünýä bileleşigi tarapyndan ykrar edilen we Konstitusiýamyzda hemişelik berkidilen oňyn Bitaraplygymyzyň esasy ýörelgelerinden hem-de maksatlaryndan ugur alyp, oňyn bitaraplyk, parahatçylyk söýüjilik, hoşniýetli goňşuçylyk ýörelgelerini öňe sürýän Garaşsyz döwlet hökmünde eziz Watanymyzyň halkara abraýyny yzygiderli ýokarlandyrýarys. Birleşen Milletler Guramasy, Ýewropa Bileleşigi, Garaşsyz Döwletleriň Arkalaşygy, Şanhaý Hyzmatdaşlyk Guramasy, Ýewropada Howpsuzlyk we Hyzmatdaşlyk Guramasy, Goşulyşmazlyk Hereketi, Yslam Hyzmatdaşlyk Guramasy ýaly abraýly halkara guramalary, dünýäniň döwletleri bilen syýasy, ykdysady, medeni gatnaşyklary yzygiderli giňeldýäris.
Türkmenistanyň başlangyjy boýunça Birleşen Milletler Guramasynyň Baş Assambleýasynyň mejlislerinde ýörite Rezolýusiýalaryň kabul edilmegi, şeýle hem 3-nji iýunyň Bütindünýä welosiped güni diýlip yglan edilmegi biziň bitaraplyk, parahatçylyk söýüjilik we hoşniýetli goňşuçylyk ýörelgelerimiziň dünýä bileleşigi tarapyndan ýokary baha mynasyp bolýandygyna şaýatlyk edýär. Geljekde hem biziň iň beýik maksadymyz ösen demokratik, hukuk we dünýewi döwletimiziň — berkarar Watanymyzyň dünýä ösüşindäki eýeleýän ornuny hemmetaraplaýyn pugtalandyrmakdan ybarat bolar.
Mähriban halkym!
Eziz watandaşlar!
Sizi Türkmenistanyň Konstitusiýasynyň we Türkmenistanyň Döwlet baýdagynyň güni bilen ýene-de bir gezek tüýs ýürekden gutlaýaryn! Size berk jan saglyk, abadan we bagtyýar durmuş, eziz Watanymyzyň mundan beýläk-de gülläp ösmegi ugrunda alyp barýan işleriňizde uly üstünlikleri arzuw edýärin!
Türkmenistanyň Prezidenti
Gurbanguly BERDIMUHAMEDOW.
Türkmenistanyň Döwlet habarlar agentligi - Türkmenistan bu gün
Garaşsyz, hemişelik BitarapTürkmenistanyň halkyna
09.05.2018
Eziz halkym!
Hormatly uruş weteranlary!
Sizi dünýä taryhynda aýratyn orun tutýan şanly sene — 1941 — 1945-nji ýyllaryň Beýik Watançylyk urşunda gazanylan Ýeňiş baýramy bilen tüýs ýürekden gutlaýaryn. Ýeňiş baýramy adamzadyň parahatçylyk, dostluk, belent ynsanperwerlik ýörelgeleriniň çuň many-mazmunyny özünde jemleýär, halklaryň agzybirligini hem-de jebisligini alamatlandyrýar. Şoňa görä-de, «Türkmenistan — Beýik Ýüpek ýolunyň ýüregi» diýlip yglan edilen ýylda hem Ýeňiş gününiň şanyna geçiriljek aýdym-sazly dabaralaryň, medeni-jemgyýetçilik çäreleriň Garaşsyz, hemişelik Bitarap Türkmenistan Watanymyza bolan buýsanjymyzy has-da pugtalandyrjakdygyna berk ynanýaryn.
Hoşniýetlilik, açyklyk, parahatçylyk, watansöýüjilik, ynsanperwerlik, gaýduwsyzlyk, edermenlik türkmen halkynyň asyrlaryň dowamynda kemala gelen milli aýratynlyklary we häsiýetleridir. Dünýä taryhyna örän pajygaly döwür hökmünde giren 1941 — 1945-nji ýyllarda hem halkymyzyň bu mukaddes ýörelgelerine berk eýeren türkmenistanly gerçekler — merdana watandaşlarymyz doganlyk halklaryň wekilleri bilen egin-egne berip, aldym-berdimli söweşlerde edermenligiň we gahrymançylygyň belent nusgasyny görkezdiler hem-de geljekki nesilleriň çuň hormatyna we söýgüsine mynasyp boldular.
Uruş ýyllarynda Türkmenistan frontuň ygtybarly daýanç merkezine öwrüldi. Türkmenistanyň ähli ilaty beýik ynam duýgulary bilen tutanýerli, gaýratly zähmet çekip, bol bugdaý we pagta hasylyny ýygnap, şanly Ýeňşiň gazanylmagyna uly goşant goşdular.
Müňýyllyklaryň dowamynda watansöýüji, namys-arly, öýüň ojagyny öçürmän saklaýan asylly maşgalalar hökmünde özlerini dünýä tanadan enelerimiz, gelin-gyzlarymyz Goranmak gaznasyna altyn-kümüş şaý-sepleriniň 7392 kilogramyny meýletinlik bilen tabşyryp, adamkärçiligiň, ynsanperwerligiň beýik nusgasyny görkezdiler. Uruş döwründe eziz Watanymyzda ajaýyp sungat eserine öwrülen «Türkmeniň kalby» atly ägirt uly haly hem dokaldy.
Wagt nusgalyk söweş hem-de durmuş ýoluny geçen watandaşlarymyzyň hataryny barha azaltsa-da, gazaply uruş ýyllarynyň güzaplary, jebir-jepalary, ýetiren zyýany hiç wagt unudylmaýar. Batyrlygyň, edermenligiň beýik nusgasyny görkezen gahrymanlar kalbymyzda baky ýaşaýar. Şoňa görä-de, azat-erkana durmuş ugrundaky aldym-berdimli söweşlerde mertligiň, gaýduwsyzlygyň, ýanbermezligiň belent nusgasyny görkezen gahrymanlarymyzy, gije-gündiz zähmet çekip, beýik Ýeňşi gazanmaga ägirt uly goşant goşan watandaşlarymyzy uly hormat bilen ýatlaýarys. Ýeňiş gününi bagtyýar nesillerde adamzadyň iň gowy, iň ajaýyp gaýduwsyzlyk, edermenlik, ynsanperwerlik ýaly gözel häsiýetlerini terbiýeleýän baýram hökmünde aýratyn dabaralar bilen belläp geçýäris. Parahatçylygy goldaýjy, durnukly ösüşi we howpsuzlygy üpjün ediji döwlete öwrülen Garaşsyz, hemişelik Bitarap Türkmenistan Watanymyzyň paýtagty Aşgabat şäherindäki «Halk hakydasy» ýadygärlik toplumynda, ähli şäherdir obalarymyzdaky ýadygärliklerde gazaply uruşda deňsiz-taýsyz edermenlik we gahrymançylyk görkezen watandaşlarymyzy hormatlamak dabaralaryny geçirmek arkaly mähriban halkymyzyň ynsanperwerligini, agzybirligini hem-de jebisligini dünýä ýaýýarys.
Eziz watandaşlar!
«Döwlet adam üçindir!» diýen ýörelgämize laýyklykda zähmetsöýer, gujur-gaýratly, merdana halkymyzyň ýaşaýyş-durmuş derejesiniň mundan beýläk-de ýokarlandyrylmagy, Garaşsyz döwletimiziň syýasy, ykdysady, medeni-ynsanperwer ugurlarda ynamly ösýän, abraýly döwletleriň biri hökmünde dünýäde doly ykrar edilmegi üçin tutumly işler, örän möhüm özgertmeler üstünlikli amala aşyrylýar.
Ýurdumyzyň her bir raýaty, aýratyn-da, pähim-parasatly öwüt-ündewleri, wagyz-nesihatlary bilen jemgyýetimiziň agzybirligini we jebisligini has-da pugtalandyrmaga, ýaş nesilleri watansöýüjilik we ynsanperwerlik ruhunda terbiýelemäge saldamly goşant goşýan uruş we zähmet weteranlarymyz — paýhasly ýaşulularymyz, ojaga wepaly eziz enelerimiz hakynda uly alada edýäris. Olaryň ýaşaýyş-durmuş şertlerini yzygiderli ýokarlandyrmaga döwlet derejesinde uly üns berýäris. Her ýyl 1941 — 1945-nji ýyllaryň Beýik Watançylyk urşunda gazanylan Ýeňiş mynasybetli uruş weteranlaryna, şeýle hem uruşda wepat bolanlaryň ýanýoldaşlaryna döwletimiz tarapyndan gymmat bahaly sowgatlar dabaraly ýagdaýda gowşurylýar. Diýarymyzda täze gurlan we durky täzelenen dynç alyş öýlerinde, şypahanalarda, hassahanalarda uruş we zähmet weteranlaryna köp sanly durmuş ýeňillikleri döredildi.
Garaşsyz, baky Bitarap Watanymyzy söýmegi, ynsan mertebesini belent tutmagy, ene-ata sarpa goýmagy ündeýän, ak ýürekli, lebzihalal, zähmetsöýer, belent ahlakly bolmagy wagyz edýän, hakyky watançylary terbiýelemekde görelde bolýan ýaşuly nesillerimiz biziň buýsanjymyzdyr.
Mähriban halkym!
Hormatly uruş weteranlary!
Sizi 1941 — 1945-nji ýyllaryň Beýik Watançylyk urşunda gazanylan Ýeňşiň 73 ýyllygy bilen ýene-de bir gezek tüýs ýürekden gutlaýaryn.
Size berk jan saglyk, uzak ömür, asuda we abadan durmuş, egsilmez bagt, bedew bady bilen ösüşleriň täze belentliklerine tarap ynamly öňe barýan eziz Watanymyzyň mundan beýläk-de gülläp ösmegi ugrunda alyp barýan işleriňizde uly üstünlikleri arzuw edýärin.
Türkmenistanyň Prezidenti
Gurbanguly BERDIMUHAMEDOW.


c: text/html

text:
Özbegistanyň daşary işler ministri Abdulaziz Kamilow Daşkentiň Merkezi Aziýanyň beýleki ýurtlary bilen has ýakyn gatnaşyklary ýola goýmak boýunça niýetini ýene-de tassyklady.
Kamilowyň 11-nji awgustda aýtmagyna görä, 2016-njy ýylyň sentýabr aýynda Yslam Kerimowyň ýogalmagynyň yzýany häkimiýet başyna geçen prezident Şawkat Mirziýaew ilkibaşdan “iňňän möhüm meseleler” boýunça “regionyň ähli ýurtlary bilen ýakyn hyzmatdaşlygyň” tarapdary boldy.
“Biz ähli goňşy ýurtlar bilen ikitaraplaýyn hyzmatdaşlyga taýýar” diýip, Kamilow aýtdy.
25 ýyldan gowrak döwrüň dowamynda ýurdy dolandyran Kerimowyň goly astynda Özbegistan öz goňşulary bilen serhet dawasy, etnikara konfliktleri, suw dawasy hem energiýa resurslarynyň eksporty bilen bagly konfliktleri başdan geçiripdi.
Mirziýaýew goňşy ýurtlar bilen gatnaşyklary aktiwleşdirmek ugrunda käbir ädimleri amala aşyrdy. Dekabr aýynda Özbegistanyň prezidenti saýlanandan soň Mirziýaýew ilkini saparyny Türkmenistana etdi.

robotstxt: allowed

filter: keep


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Egerde wagtyňyz az bolup, işden yadap gelen bolsaňyz, ýöne oňa garamazdan, söýgüliňizi begendirmek isleýän bolsaňyz, onda bu resept siziň üçindir. Bu az ýagly, pes kaloriýaly we taýýarlamasy aňsat reseptdir.
Adamyň durmuşynda edil dem almagyň, hereket etmegiň möhüm bolşy ýaly, peýdaly we tagamly iýmiti kabul etmek hem wajyp, hem lezzetli bolup durýandyr.
Uly höwes we söýgi bilen täze, ter, peýdaly önümlerden taýynlanan nahar bedenimizi kuwwatlylyk çeşmesi bilen üpjün edýär, hemme fiziologiki hadysalaryň kadaly geçmegine ýardam berýär, biziň keýpimizi çag edip, zähmet çekmäge ruhlandyrýar. Akyldar Sokrat diýmişleýin, "Iýmek üçin ýaşamaly däl-de, ýaşamak üçin iýmeli".
Edil şol maksat bilen, biziň "Sagdyn we tagamly nygmatlar" bölümimizde ussat aşpez tarapyndan hödürlenýän dürli näz-nygmatlaryň taýynlanyş usullary Siz we maşgalaňyz üçin peýdaly we tagamly bolup, göwnüňizden turar diýip tama edýäris.
Hemde okyjylary öz halaýan, sagdyn we tagamly nygmatlarynyň taýynlanyş usuly bilen saýtda paýlaşmaklaryna çagyrýarys.
Nygmatlaryň taýynlanşy barada maglumaty This email address is being protected from spambots. You need JavaScript enabled to view it. iberiň!
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Köneden gelýän gowy söz bar: «Durmuşda gülün tikeni bar diýip, ony ýigrenen adam däl-de, diňe tikeniň güli bar diyip, ony gowy gören adam bagtly bolýar». Bu diýmek, haýsy maşgalada birek-biregiň kemçilikleri örtülip, üstün taraplary görülýän bolsa, şol maşgala hem berk bolar diýmegi aňladýar. Maňzyna düşünilende, hiç bir ynsan hem aňrybaş kämil däl. Sebäbi kämiliigiň çägi ýok. Şu jähetden, kimdir birini söýmek üçin ilki onuň sähel-mähel kemçiligine gözüňi ýummagy öwrenmeli. Özem bu «göz ýummaşaga» maşgala gurlandan soň başlamalydygyny ýatdan çykarmaly däl. Entek aşyk-magşuk bolşup ýören ýigitdir gyz asylam biri-birinde özüne ýaramajak häsiýet bardyr öýtmeýär.
Täze maşgalalaryň käbirinde käte düşünişmezligiň döremeginiň baş sebäbi ýaşlaryň biri-birinde kämil adam görmek islegleriniň artykmaçlygyndan bolsa gerek. Kämil maşgala gurmak hakyndaky islegleri howul-hara amala aşyrmaga edilýän synanyşyklaryň şowsuz netijelerinden bolsa gerek. Elbetde, saýlap-seçen ýanýoldaşyňda diýýänje häsiýetleriň jemlenmegi bahasyna ýetip bolmajak serpaý. Ýöne, bardy-geldi, onuň häsiýeti seniň diýýäniňe ýüz göterim gabat gelmäýeninde hem betbagtlyk däl. Ýaşlaryň birbada öz gepini gögertjek bolup, birek-biregiň göwnüne degäýmek endikleri täzelik däl. Zemin müňlerçe ýyl bäri beýle ýagdaýy göre-göre gelýär. Elbetde, munuň telekdigini hem şonça sapar görendir. Muňa garamazdan, ýaşlaryň käbiriniň synagdan geçen bu
pikire täze öwüşgin çaýmaga döwtalap bolmagy tebigy ýagdaý. Şondan ötri bu synanyşyk maşgala abatlygy üçin haýyrlydyr diýip bolmaz.
Täze maşgala gurýan jübütler hyýallarynda «Meniň şazadamda (perizadymda) şeýle-şeýle häsiýetler bolmaly, ol şu-şu işleri başarmaly» diýip, kemsiz adamyň keşbini çekýärier. Bu, aýratyn-da, gyzlara has mahsus. Olaryň hyýallarynda, durmuşa çykjak ýigitleri görmegeý, ýokary bilimli, töwekgel, öýi üstünde bolmaly. Maşgalasyny zada zar etmän saklamaly, gelnini, çagalaryny gözüne siirme etmeli.
Arman, beýle maşgalabaşy ähli kişä nesip etdirip durmaýar. Emma bu ýagdaý arzuwçyl gyzlaryň arzuwlaryny bökdäp bilenok. Çagakak bir ynjyk gyzyň özüne ýanýoldaş saýiaýşy hakynda radioda şeýleräk bir aýdym goýbererdiler:
“Gyzym, seni bereýin çopan oglana,
Ýok, eje jan, berme meni çopan oglana.
Çopan oglanyň goýny kändir,
Sürüsiniň ýaryn bakdyrar maňa”
Aýdymyň soňky bentlerini ýazyp oturmagyň hajaty ýok diýip hasap edýärin. 01 eýýäm köpleriň ýadyna düşendir. Mahlasy, aýdymdan gelip çykýan mana görä, maşgalabaşy saýlaýan gyzlaryň hörpleri ýokary. Olara ýanýoldaş boljak ýigit Ýusup pygamber ýaly görmegeý, Eýýup pygamber ýaly sabyrly, Süleýman pygamber ýaly baý, Dawut pygamber ýaly akylly, Musa pygamber ýaly başarjaň, Ybraýym pygamber ýaly dogruçyl bolmaly. (Aslynda, munça artykmaçlyklary bir adamda jemlemegiň mümkin.
Talyp döwrümiz deň-duşlarymyz bilen maşgala durmuşy hakynda pikir alşardyk. Men gyzlara: «Siziň munça talabyňyzy çüýşedäki jyny çykarsaňam başarmaz» diýerdim. Ýazyjy Jumageldi Mülkiýew eserleriniň birinde şunuň ýaly bir meseleden söz açyp: «Könelerimizden gelýän ýaglyga towusdy oýnunda hiç kim ýaglyga ýetip bilmese, ýaglyk asylan syryk biraz aşak düşürilýär» diýip ýazypdy. Maşgala gurjak ýaşlaram şu dessurdan ugur alyp, talaplaryny azajyk ýumşadaýsalar näder?! Elýeterden ýokardaky yaglyga gury-gury towsup durmakdan näme bähbit bar?!
Nätjek, hakykatdan yrakda — hyýallar dünýäsinde seleňläp ýören ýaşlaryň muňa-da jogaby nagt. Olar öz ýanlaryndan: «Esasy zat — saýlanym meni çyndan söýse bolany, galan büdürsüdürräk häsiýetlerini özüm terbiýelärin. Ondan islän adamymy ýasaryn» diýýärler. Könelerimiziň «Oglan öwüt almaz, görelde alar» diýen pähimini unudýarlar. Ýa-da Eýnşteýniň: «Kimdir birini terbiýelemegiň iň oýlanyşykly usuly görelde görkezmekdir» diýeninden bihabar galýarlar. Täzelikde maşgala guran ýigitdir gelniň, hakykatdanam, biri-birini isleýişleri ýaly terbiýeläp biljekdiklerine ýürekden ynanýandyklary has beter gynandyrýar. Zeminiň iň akylly kişisiniň hem terbiýeläp biläýjek ýekeje adamy bar. Olam özi. Şonuň üçinem terbiýeçi wezipesine girişjegiň çynyňmy, özüňden başla!
Galyberse-de, kemsiz edip terbiýelejek bolýan kişimiz biziň hyýalymyzdaky «kämil adamyň» nähilidigini hem bilenok. Onuň kämil adamy öz göz öňüne getirişi bar.
Täze maşgalanyň agzalary diňe bir-biregi kemsiz görmek islegleri bilen çäklenmeýär. Olar maşgalany hem hyýalyndaky kämillige eltmek üçin ýanýoldaşyna sala salmazdan, maşgala durmuşyna kesgitli ýörelgeler girizýär. Şeýle diýenimde, gyz-gelinleri ynjytmazlyk üçin täzelikde gözli-başly bolan ýigitlere mahsus bir mysal getireýin. Ýigit kemsiz-köstsüz maşgala gurmak hakynda oýlananda, ilki bilen, öz ene-atasyndan gören göreldesine eýerýär. Meselem: «Men gelnimi hiç haçan işletmen. Işläsi gelse, öýde tikin-çatyn bilen bolubersin. Maňa, çagalaryma gowuja seretsin, nahary ejemiňki ýaly süýji bişirsin. Myhman gelende hem güler ýüzli bolsun». Hawa, sanawy näçe süýndürseň, süýndürip oturmaly, ýöne meniň şu aýdanlarymdanam mus-musuň mustapasyna düşünerçe bolandyr. Söhbedimiziň şu ýerinde «Çyn söýgi biri-biriňe bakmak däl, bilelikde bir tarapa bakmak» diýen pähimi ýatlasak, has ýerine düşerdi.
Iň gowusy-ha, ene-atalarymyzyň «Gözümiň ýetip duranja ýeri bilen guda bolsam, armanym näme?!» diýýänine boýun bolmakmyka diýýärin. Hany, olam bolaýýarmy?! Garyndaş bilen guda bolanyňda-da, ýedi ýyl söýeniň bilen durmuş guranyňda-da, käbir mesele babatda çapraz garaýyşlar bolup biler.
Maşgala diýmek — iki sany kämil goş birikdirmesi diýmek dälde, birek-biregi bagyşlap biljek iki adamyň nikasy diýmek. Hemişe ýanýoldaşyny özgertjek bolýan kişiniň maşgalasy hiç haçanam berk bolmaz. 01 bütin ömrüne özüni, özgeleri gynar. Ömrüniň iň gowy döwrüni, ýakynlarynyň ömrüni kül eder.
Näme üçin hemme zat hut meniň isleýşim ýaly bolmalymyşyn?! Näme üçin hemmeler diňe meniň islänimi etmelimişin?! Hemmeler meniň islänimi islär ýaly men näme «Jadyly hünji» atly kinodaky Ak döwmi?! Ahmal, meniň pikirlerim dogry hem däldir. Ahmal, ol asla meniň öz pikirimem däldir. Birwagt — ýetginjekkäm eşidendirin, indem şony dogry hasaplap ýörendirin. Kim bilýär...
Myratgeldi
BERDIÝEW.
«Turkmenistan».
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Pentagon ABŞ-nyň harby ýolbaşçylarynyň Siýada hökümetiniň tarapynda söweşýän güýçlere garşy howa we guryýer zarbalaryny amala aşyrmakdan öň orsýetli kärdeşlerini habarly edendigini we zarbalaryň Siriýanyň gündogarynda söweşýän ýaran güýçlerine garşy edilen hüjümlere jogap bolandygyny belledi.
Goranmak departamentiň metbugat-wekili Dana Waýt 8-nji fewralda eden çykyşynda Del al-Zor regionynda Ýefrat derýasynyň gündogaryndaky konfliktsiz zonada amala aşyrylan hüjümleriň netijesinde wepat bolan onlarça adamyň arasynda orsýet harbylarynyň bolup-bolmazlygyny aýtmakdan saklandy.
“Biziň güýçlerimiziň öz-özüni goramaga hukugy bar” diýip, Waýt aýtdy. Şeýle-de, ol “biz [Siriýanyň] režimi bilen konflikt gözlemeýäris” diýdi.
Munuň öňüsyrasynda ABŞ-nyň ýolbaşçylygyndaky güýçler 7-nji fewralda ABŞ-nyň ýarany bolan Siriýanyň demokratik güýçleriniň edaralaryna hüjüm edilendigini habar berdi.
ABŞ-nyň Goranmak departamentiň metbugat-wekili Dana Waýt Sirianyň režimine tarapdar güýçleriň 20-30 sany tank ulanyp, bazany 500 metr uzaklykdan oka tutandygyny aýtdy. ABŞ-nyň ady görkezilmedik resmisi şol söweşde 100 siriýaçy söweşijiniň öldürlendigini habar berdi.
ABŞ-nyň habar beriş serişdeleri hiç bir amerikan harbysynyň ýaralanmandygyny habar berdi.


text:
“Aşgabadyň aeroportyna gonup çykalga gelenimde, ol ýeriniň işgärleri telefonymy elimden alyp, sen-men ýok, içindäki şahsy maglumatlarymy barlap başladylar” diýip, 27 ýaşyndaky Miwe (ady üýtgedilen – red.) Azatlyk Radiosyna maglumat berdi.
Londondan yzyna dolanyp gelen Miwe, haçan-da, aeroportyň işgärleri onuň telefonynda daşary ýurtly halaşýan oglany bilen düşen suratlaryny görenlerinde, onuň üstüne “azgyrylyp” gygyrandyklaryny aýtdy.
“Halaşýanymyň şahsyýeti bilen gyzyklandylar. Soňam ‘Türkmenistanda oglan gytmy? Daşary ýurtlyny başyňa ýapjakmy?’ diýip, aglap oturanyma garamazdan hem üstüme gygyryp, hem kemsitdiler” diýip, Miwe gürrüň berdi.
Miwe ýany bilen bile uçup gelen başga-da iki jorasynyň telefonlarynyň hiç hili düşündiriş berilmezden, zor bilen alnyp, içindäki şahsy maglumatlarynyň barlanandygyny sözüne goşdy.
Azatlyk Radiosyna ýokarky ýagdaýlar bilen baglylykda, Türkmenistanyň Migrasiýa gullugyndan, aeroport resmilerinden hiç hili düşündiriş ýa kommentariýa almak başartdy.
Şol bir wagtda, şu hepdäniň ahyrynda Aşgabatda başlamaly Aziada oýunlarynyň öňüsyrasynda paýtagtyň aeroportynda goşmaça howpsuzlyk çäreleriniň görülýändigi we käbir ýolagçylaryň adatdan daşary görnüşdäki barlagdan geçirilýändigi habar berilýär.
Azatlyk Radiosy bilen habarlaşan türkmenistanlylaryň aýtmagyna görä, ýolagçylar ähli howpsuzlyk gözegçiliginden we barlaglardan geçip bolandan soň, olar gümrük we serhet gullugynyň işgärlerinden daşaryn, howpsuzlyk gullugy gaýtadan itli barlagdan geçirilýär.
Mundanam başga, Türkiýede belli bir döwür zähmet migranty bolup, işläp gaýdan türkmenistanlylaryň Aşgabadyň aeroportynda has içgin sorag edilýändigine, barlanýandygyna üns çekilýär.
Azatlyk Radiosy bilen söhbetdeş bolanlar Aşgabadyň aeroportynda özlerinden Türkiýede haýsy ýerlerde we nähili şertlerde işläp we ýaşandygy, ol ýerde näçe pul gazanandygy, nähili syýasy we dini toparlar bilen gatnaşygynyň bolandygy, ekstremist toparlaryň hataryna çekmäge hem başga ýurtlarda din üçin söweşe gitmäge çagyryş edenleriň bolup-bolmandygy, namaz we Gurhan okap-okamaýandygy ýaly maglumatlaryň soraýandyklaryny aýdýarlar.
Gepiň gerdişine görä ýatlatsak, golaýda Türkmenistanyň prezidenti Gurbanguly Berdimuhamedow Döwlet howpsuzlyk geňeşiniň nobatdaky mejlisini geçirip, onda ýene bir gezek Aziýa oýunlary döwründe Aşgabatda howpsuzlygy üpjün etmek meselesine ünsi çekdi.


text:
Adamyň içki duýgusyny aňlatmaga hyzmat edýän sözlere ümlük diýilýär. Ümlükler gynanç, begenç, haýran galmak we beýleki duýgulary aňlatmaga hyzmat edýär.
Wa-eý, senmi gyz bu! (geň galmak).
Sözlemde aňladyljak bolunýan pikire laýyklykda ümlükler dürli heň-intonasiýa bilen aýdylýarlar. Netijede, hut bir ümlügiň özi dürli intonasiýa bilen aýdylanda, dürli manyny aňladyp bilýär.
Ümlükler çeper eserlerde, esasan, gepleşikde ulanylýarlar.
Ümlükler gurluşlary boýunça iki hili bolýarlar: sada ümlükler we goşma ümlükler.
Birbada aýdylyp, bir bölekden ybarat bolan ümlüklere sada ümlükler diýilýär.
a, eý, aý, aýt, baý, waý, hiý we ş. m.
Sada ümlükleriň bir-biriniň yzyndan gaýtalanyp, tirkeşip gelmeginden hasyl bolan ümlüklere tirkeş ümlükler diýilýär.
weý-weý, baý-ba, a-how, wah-waheý.
Ümlükler sözlemiň başynda gelseler, ýazuwda ümlükleriň yzyndan otur goýulýar.
Baý-ba, muny edäýenlerini.
Eger başda gelen ümlük belent heň bilen aýdylsa, onuň yzyndan ýüzlenme belgisi goýulýar. Eger-de ümlük sözlemiň soňunda gelse, öňünden otur goýulýar.
Ura! Ertir toý! Indi geljek dälmi, how!
Sözlemiň ortasynda ýa-da soňunda gelse-de, ýazuwda -aýt, -aý, -eý, -a ýaly ümlükler bilen olaryň goşulan sözüniň arasynda defis goýulýar.
Nädäýdiň-aý muny!
Sözlemiň ortasynda hiç bir söze dahylsyz özbaşdak ulanylan ümlükleriň öňünden we yzyndan otur goýulýar.
Şony-my, hä, indi ýadyma düşdi.
Ümlükleriň soňky sesi süýndürilip uzyn aýdylýan bolsa, ýazuwda ol ses birnäçe gezek ýazylýar ýa-da ümlügiň yzyndan kop nokat goýulýar.
Huwwa, balam, huwwa-huw...
Tirkeşdirilip ulanylýan ümlükleriň arasynda defis (-) goýulýar.


text:
Türkmen hökümetindäki çeşme prezident Gurbanguly Berdimuhamedowyň basym hökümet agzalaryndan, telekeçilerden we medeniýet, sungat işgärlerinden düzülen uly delegasiýa bilen Özbegistana sapar etjekdigini habar berýär.
Читайте также на русском
Çeşmäniň tassyklamagyna görä, Berdimuhamedow ikiçäk gepleşiklerde özbek kärdeşinden TOPH geçirijisiniň gurluşygy üçin karz pul we goldaw soramagy planlaşdyrýar.
Maglumat üçin aýdylsa, “Interfaks” agentliginiň 26-njy dekabrda beren maglumatyna görä, Berdimuhamedow Mirziýoýewden öň rus kärdeşi Wladimir Putinden hem TOPH geçirijisine goldaw sorady. Emma Putin “şeýle proýektleri durmuşa geçirmegiň näderejede mümkin boljagyna seretmelidigini” aýdyp, oňa şübheli garaýandygyny bildirdi.
Garaşsyz metbugatda çykan habarlara görä, häzir Türkmenistanyň Özbegistan bilen araçäkleşýän Daşoguz welaýatynda prezident Gurbanguly Berdimuhamedowyň sapara gelmegine çynlakaý taýýarlyk görülýär.
“Türkmenistanyň Hronikasy” neşiri şeýle taýýarlygyň Özbegistanyň Türkmenistan bilen araçäkleşýän Horezm oblastynda hem görülýändigini, iki ýurduň prezidentleriniň Horezmde duşuşmak ähtimallygny 16-njy aprelde habar berdi. Emma Türkmenistanyň we Özbegistanyň resmi habar serişdeleri iki prezidentiň öňde durandygy aýdylýan duşuşygy we onuň gün tertibi barada hiç bir maglumat bermeýär.
Şol bir wagtda türkmen metbugaty TOPH proýektini ýygy-ýygydan ýatlaýar we fewralda onuň Owganystanyň territoriýasyndan çekiljek bölegine badalga berlendigini habar berdi. Emma bu proýektiň töweregindäki ýagdaýlary ýakyndan synlaýan ekspertler Türkmenistanyň 10 milliard dollar çemesinde bahalanýan TOPH geçirijisiniň gurluşygy üçin serişde tapmakda kynçylyk çekýändigini aýdýarlar.
TDH-nyň fewral aýynyň başynda we ortasynda beren maglumatlaryna görä, Berdimuhamedow türk kompaniýalaryny hem TOPH transmilli gaz geçirijisiniň gurluşygyna çekmegiň maslahatyny edýär, emma bu maslahatlaryň detallary aýdyňlaşdyrylmaýar.
Habarlardan mälim bolşy ýaly, TOPH proýektiniň 85% harajadyny Türkmenistan çekýär we resmi Aşgabat bu gurluşygy nähili maliýeleşdirjegini şu wagta çenli aýdyňlaşdyrman gelýär. Şu aralykda TOPH-yň gurluşygynyň gijigýändigi, sebäbi “Türkmengazyň” onuň maliýe meselelerini çözmegi başarmandygy barada hem maglumatlar çap edildi.
Resmi Aşgabat bu hili maglumatlary gytaklaýyn, TOPH geçirijisine gyzyklanma bildirýän taraplaryň hem az däldigi baradaky tassyklamalar bilen ret edýär.
Türkmenistanyň netbi-gaz pudagyna bir ýyla golaý ýolbaşçylyk eden golaýda başga işe geçirilen wise-premýer Maksat Babaýewiň ýanwar aýynda tassyklamagyna görä, TOPH geçirijisiniň gurluşygyna Saud Arabystany hem sermaýa ýatyrýar. Prezident Berdimuhamedowyň bu maýa üçin saud patyşasyna minnetdarlyk hatyny ýazmagyna garamazdan, Riýadyň beren karzynyň TOPH-yň maliýe meselesini näderejede çözjekdigini çaklap bolmaýar, sebäbi onuň möçberi, şertleri aýdylmaýar.
Mart aýynda çykan habarlardan, Türkmenistanyň Katardan hem TOPH üçin maýa soramagyndan çen tutulsa, Saud Arabystanynyň TOPH üçin berýän karzy ýeterlik däl. Şol bir wagtda, Aşgabadyň TOPH-a maýa ýatyrmak baradaky çagyryşyna Dohanyň nähili jogap berendigi aýdylmaýar.
Şeýle-de Berdimuhamedow mart aýynda Kuweýte, Birleşen Arap Emirliklerine sapar etdi we TDH “maliýe gurluşlary bilen TOPH gurluşygynyň çäklerinde özara hyzmatdaşlyk etmek mümkinçiliklerine garaldy” diýip ýazdy.
Ekspertler Türkmenistanyň nebit-gaz nyrhlarynyň global arzanlamagy netijesinde dörän ykdysady şertlerde milliardlap dollara durýan proýektleri amala aşyrmakda barha kän kynçylyk çekýändigini, mundan öň Aşgabadyň 2017-nji ýylyň sentýabrynda geçirilen Aziýa oýunlary meselesinde pul kynçylygyny çekendigini belleýärler.
Şol bir wagtda, TOPH proýektini durmuşa geçirýän “Türkmengaz” döwlet konserniniň hytaý kompaniýasyna bergili bolup, $2,5 million möçberindäki bergisini hem ýyllap üzüp bilmeýändigi habar berilýär.


text:
Aktual Analiz 18
Siriýadaky sebitleýin we global güýç görkezme göreşi Siriýadaky içerki uruşdan hem öňe geçdi
Siriýadaky sebitleýin we global güýç görkezme göreşi Siriýadaky içerki uruşdan hem öňe geçdi. Siriýanyň hökümetiniň 2011-nji ýyldaky jemgyýetçilik islegleri ret edip, ýurdy demokratiýalaşdyrmagyň ýerine urşa sezewar etmegi Siriýanyň köp sanly sebitleýin we global güýçleriň göreş meýdanyna öwrülmegine sebäp boldy. Uruş meýdanyna öwrülen Siriýa bir tarapdan içerki meseleleriň çaknyşygyny we terror meselesini başdan geçirýän bolsa, beýleki tarapdan sebitde döwletleriň arasynda wekilçilikli uruş dowam edýär. Rusiýa, ABŞ, Britaniýa we Fransiýa ýaly global güýçleriň ýany bilen Türkiýe, Eýran, Saud Arabystany, Katar, Ysraýyl ýaly sebitleýin güýçler hem Siriýada berk pozisiýa eýelediler.
Syýasat, Ykdysadyýet we Jemgyýet Gaznasy SETA-nyň ylmy barlagçysy, ýazyjy Ahmet Ajunyň mesele boýunça synyny dykgatyňyza ýetirýäris.
Global we sebitleýin güýçler Siriýadaky maksatlaryna ýetmek üçin köp sanly wekilden peýdalanýar. Russiýa Siriýanyň hökümetine Eýran bilen bilelikde howadan, gury ýerden, diplomatik we maddy goldaw berýär. Rus harby howa güýçleri we gury ýer goşunlary bilen köp sanly hakynatutma rus esgerleri hem Siriýada iş alyp barýar. Eýran bolsa maddy we harby goldawyň ýany bilen hökümeti dam serişdesi bilen üpjün edýär. Eýran Russiýanyň tersine Siriýada hem siriýaly hem-de daşary ýurtly köp sanly ýaragly wekillerini ornaşdyrdy. Esasanda liwanly Hizbullah, owgan Fatimiýýun dwiziýasy, yrakly Nujaba hereketi we pakistanly Zeýnebiýýun dwiziýasy ýaly köp sanly daşary ýurtly wekil güýçler bar. Eýranyň Siriýadaky daşary ýurtly wekilleriniň ýany bilen Halkyň gorag güýçleri ady astynda köp sanly siriýaly wekilleri hem bar. Emma Eýranyň Siriýada diňe bir wekilleri däl, şol bir wagtda gönüden göni öz Ynkylap goragçylary hem iş alyp barýar. Russiýanyň we Eýranyň Siriýanyň birnäçe ýerinde harby bazalary we ulanýan howa menzilleri bar.
Beýleki bir fronty bolsa ABŞ, Fransiýa we Britaniýa emele getirýär. Günbatar blogunyň emele getirýän fronty DAIŞ-e garşy göreş ady astynda terror guramasy ÝPG-ä kömek berdi. ÝPG-niň öňbaşçylygynda döredilen Siriýanyň demokratik güýçleri bilen demirgazyk Siriýadaky Munbiçden günorta-gündogardaky Abu Kemala çenli uzap gidýän liniýa gözegçilik edýar. ABŞ-nyň we Fransiýanyň şol liniýada 25-e golaý harby bazasy bar. Şol bazalaryň arasynda 2 sany awia gonalga hem günbatar blogy tarapyndan peýdalanylýar. Şeýle-de Britaniýanyň we ABŞ-nyň Siriýanyň günortasyndaky Tenef etrabynda jemi 2 bazasy bar. Şol sebitde bolsa Magawir Al Sawra atly gurama bilen işleşýär. Saud Arabystany Siriýada uzak möhletli oppozisiýany goldan hem bolsa soňky döwürde ÝPG-niň öňbaşçylygyndaky Siriýanyň demokratik güýçlerini goldamaga başlady. Şeýlede Saud Arabystanynyň öňbaşçylygyndaky arap ýurtlarynyň Siriýanyň demokratik güýçleri tarapyndan gözegçilik edilýän etraplara goşun getirendigi beýan edilýär.
Beýleki bir fronty bolsa Türkiýe emele getirýär. Türkiýe Idlib etrabyndaky çaknyşyksyz zolagyna gözegçilik etmek maksady bilen 9 sany gözegçilik nokadyny döretdi. Jemi 12 gözegçilik nokadynyň döredilmegi meýilleşdirilýär. Şeýle-de “Ýefrat galkany” we “Zeýtun Şahajygy” operasiýasy bilen terror guramalary DAIŞ hem-de ÝPG-den saplanan etraplardan harby güýçlerini çekmedi. Siriýanyň halky üçin howpsyz zolaga öwrülen Afrin, Azaz, Al Bab we Jarablus etraplarynda şol bir wagtda Türk ýörite harby güýçleri tarapyndan tälim berilen Siriýanyň Polis guramasy tertip-düzgüni ýola goýýar. Siriýanyň Polis guramasy Siriýanyň oppozisiýasy tarapyndan gurlan we halkara derejesinde ykrar edilýän Siriýanyň geçiş hökümetine tabynlykda iş alyp barýar. Harby taýdan döredilen Milli goşun hem Siriýanyň geçiş hökümetine tabyndyr. Katar bolsa dartgynlykdan ozal Siriýanyň oppozisiýasyny ýakyndan goldaýardy, emma çäklendirmelerden soň Kataryň Siriýadaky pozisiýasy gowşady.
Beýleki bir faktor bolsa Ysraýyl. Ysraýyl 67-nji ýyldaky uruşlarda halkara hukugyna bap gelmeýändigine garamazdan basyp alan Golan depeleri bilen Siriýa degişli ýerleri ele geçiripdi. 2011-nji ýylda başlan uruşdan soň bolsa Ysraýyl Golan depelerindäki hökmürowanlygyny hasam berkitdi.
Siriýanyň hökümetiniň 2011-nji ýylda halkyň talaplaryny kabul etmän, ýurtda uruş turuzmagyndan soň Siriýa global we sebitleýin güýç göreşiniň meýdanyna öwrüldi. Milli özygtyýarlylygyny ýitiren Siriýanyň birnäçe bölege bölünendigini aýtmak ýalňyş bolmasa gerek. Emma Siriýada dowam edýän uruşy global we sebitleýin güýç göreşi hökmünde häsýetlendirmek nädogry bolar. Siriýada içerki urşuň entegem dowam edýändigini beýan etmek ýerlikli bolar


text:
Hormatly Öwrenmeli toparynyň agzasy. Soňky Wagtlar Goýulýan temalar azaldy. Munuň sebäbi Topardaky agzalaryň azlygydyr. Nähili ulanyjy köpelse şonçada has gyzykly temalar köpelýändir. Sizden Programa Ýyldyzlaryňyzy goýmagy haýyş etýäris. Aşakdaky suraty yzarlap ýyldyzyňyzy goýup bilersiňiz! Köp sagboluň
1-nji suratda LIKE goý düwmesine basmaly awtomatik Google plaýa geçýändir.
2-nji suratda aşakdaky ýaly boş ýyldyzlar çykjakdyr şol ýere programa göwnüňüzden turýan bolsa 5 ýyldyz turmaýan bolsa ondan az ýyldyz goýmalysyňyz
3 suratda. Goýanyňyzdan soňra aşakdaky ýaly Zat ýazmagyňyzy sorar. egerde programa hakynda kemçilik ýada başga aýtmak isleýän zadyňyz bar bolsa ýazyp ugradyp bilersiňiz, ýazmak islemeýän bolsaňyz göni gönder düwmesine basaýmalydyr.
2,675 gezek okaldy


text:
Owgan paýtagty Kabulyň merkezinde bolan güýçli partlamada azyndan 80 adam öldi, 350 adam bolsa ýaralandy diýip, Saglyk ministrliginiň resmisi 31-nji maýda aýtdy. Şeýle-de ol pidalaryň sanynyň köpelmeginiň ahmaldygyny duýdurdy.
Içeri işler ministrligi Kabul ilatynyň ýaralylar üçin gan bermegine çagyryş etdi.
Güýçli partlama irden, Kabulda adamlaryň işe barýan wagtlarynda, prezident köşgüniň we daşary ýurt ilçihanalarynyň ýerleşen ýeriniň golaýynda boldy.
Polisiýa bu partlama awtoulag bombasynyň ýarylmagynyň sebäp bolandygyny aýtdy.
Kabul polisiýasynyň sözçüsi Basir Mujahid Germaniýanyň ilçihanasynyň berkidilen girelgesiniň golýaynda partlama netijesinde birnäçe adamyň ölendigini we ýaralay bolandygyny aýtdy.
"Ulag bombasy german ilçihanasynyň golaýynda ýaryldy, emma onuň golaýynda başga-da möhüm howlular we ofisler bar. Onsoň häzirden partlamanyň anyk nyşanasyny aýtmak kyn” diýip, Mujahid aýtdy.
Şäheriň Wazir Akbar Han etrabynda bolan partlamanyň detallary bölek-büçek. Bu mähelle, polisiýa we milli gwardiýa tarapyndan goralýan daşary ýurt ilçihanalary, üç metr belentlikdäki haýatlar bilen gurşalan hökümet edaralary bilen, Kabulyň iň howpsuz ýerleriniň biri hasaplanýardy.
NATO-nyň ýolbaşçylygyndaky Aýgytly goldaw missiýasy owgan howpsuzlyk güýçleriniň ýük maşynyň berk goragly Ýaşyl zona, daşary ýurt ilçihanalarynyň köpüsiniň we öz ofisiniň ýerleşýän ýerine, belki-de niýetlenen nyşanasyna barmagynyň öňüni alandygyny aýtdy.
NATO-nyň beýanatynda owgan howpsuzlyk güýçleriniň, ilkinji nobatda hem polisiýanyň batyrgaýlygyna ýokary baha berildi.
NATO-nyň baş sekretary Jens Stoltenberg twitterde Kabulda bolan “elhenç hüjümi” ýazgardy we pidalara öz gynanjyny bildirdi.
ABŞ-nyň Kabuldaky baş diplomaty Hugo Llorens ‘bu aýylganç hüjüm terrorçylaryň adam ömrüne düýpden hormat goýmaýandygyny we olaryň Owganystanyň parahatçylykly geljegi baradaky arzuwa nigilistik garşylygyny görkezdi” diýdi.
Içeri işler ministrliginiň sözçüsiniň orunbasary Najib Daniş bu partlamanyň örän güýçli bolandygyny we töwereginde 50 çemesi maşyny weýran edendigini ýa olara zyýan ýetirendigini aýtdy.
Partlama ýüzlerçe metr uzakda ýerleşýän jaýlaryň hem aýnalaryny çat açdyrdy, şäher merkeziniň asmanyny gara tüssä gaplady.
Partlamanyň jogapkärçiligini bada-bat öz üstüne alan bolmady. “Talyban” oňa dahylynyň ýokdugyny aýtdy.
“Yslam döwleti” topary hem golaýda owgan paýtagtynda bolan hüjümleriň birnäçesiniň, şol sanda 3-nji maýda NATO-nyň bronly konwoýyny nyşana alan we azyndan 8 adamy öldüren, 28 adamy ýaralan hüjümiň jogapkärçilgini öz üstüne aldy.
Bu partlama owgan paýtagtyndaky tapgyrlaýyn hüjümleriň soňkusy bolup durýar.
Şäherdäki hüjümleriň gürelmegi netijesinde Kabul welaýaty 2017-nji ýylyň ilkinji üç aýynda pidalaryň sanynyň iň köp bolan sebiti boldy. Bu hüjümlerde esasy agram asuda ilatyň gerdenine düşdi.
Birleşen Ştatalar owgan howpsuzlyk güýçlerine tälim bermäge kömek üçin 3 müňden 5 mäňe çenli harby geňeşçini ibermegiň pikirini edýär.
Hindistanyň premýer-ministri Narendra Modi öz ýurdunyň bu hüjümi berk ýazgarýandygyny aýtdy we pidalara gynanjyny bildirdi.


text:
TARYHY WAKANYŇ GUWANJY
Türkmenistanyň Ministrler Kabinetiniň hem-de Döwlet howpsuzlyk geňeşiniň 2017-nji ýylyň 22-nji dekabrynda geçirilen bilelikdäki mejlisinde ABŞ-nyň Nýu-Ýork şäherinde ýerleşýän BMG-niň Baş edarasyndan hoş habaryň gelip gowşandygy göwünleri galkyndyrdy. Milli Liderimiziň başlangyjy bilen 2017-nji ýylyň 20-nji dekabrynda BMG-niň Baş Assambleýasynyň 72-nji sessiýasynyň 74-nji mejlisinde “Durnukly ösüş maksatlaryny amala aşyrmak bilen baglylykda ulaglaryň ähli görnüşleriniň arabaglanyşygyny berkitmek” atly Kararnamanyň Milletler Bileleşigine agza ähli ýurtlar tarapyndan goldanylmagy göwünleri galkyndyrdy. Ulag ulgamynda netijeli köptaraplaýyn hyzmatdaşlygy berkitmek we giňeltmek hormatly Prezidentimiz Gurbanguly Berdimuhamedowyň ýolbaşçylygynda yzygiderli durmuşa geçirilýän Bitarap Türkmenistanyň daşary syýasatynyň ileri tutulýan ugurlarynyň biri bolup durýar.
Mähriban Arkadagymyzyň bu möhüm ugurda öňe sürýän döredijilikli başlangyçlary ählumumy goldawa we dünýä bileleşiginiň ykrar etmegine eýe bolýar. BMG-niň Baş Assambleýasynyň soňky ýyllarda kabul eden degişli Rezolýusiýalary hem munuň aýdyň subutnamasy bolup durýar. Milli Liderimiziň netijeli teklipleri diňe biziň ýurdumyz we sebitimiz üçin däl-de, eýsem tutuş dünýä üçin hem strategik ähmiýete eýe bolup durýar. Häzirki wagtda türkmen tarapynyň tagallalary esasynda BMG-niň çäklerinde ulag ulgamynda halkara hyzmatdaşlygyny giňeltmek boýunça täze hukuk we guramaçylyk esaslaryny işläp taýýarlamak boýunça yzygiderli işler alnyp barylýar. 2017-nji ýylda Türkmenistan tarapyndan ulag ulgamyndaky gatnaşyklary ösdürmek bilen bagly birnäçe çäreler geçirildi. Şeýlelikde, BMG-niň Baş Assambleýasynyň täze Kararnamasy işlenilip taýýarlanyldy we kabul edildi, onuň awtordaşlary hökmünde 74 döwlet çykyş etdi.
Bu taryhy waka Gahryman hem mähriban Prezidentimiziň gürrüňi edilýän mesele babatda öňe sürýän beýik başlangyçlarynyň guwançly netijesi boldy. Ýene belläp geçmeli zat bolsa, döwlet Baştutanymyzyň Garaşsyz Türkmenistanymyzyň hemişelik Bitaraplyk hukuk ýagdaýyndan ugur alyp ýöredýän parasatly daşary syýasatynyň barha rowaç alýanlygydyr. Şeýle başlangyçlaryň düýp maksady hem bütin dünýäde parahatçylygy we howpsuzlygy pugtalandyrmakdan, döwletleriň arasynda özara bähbitli hyzmatdaşlygy has-da çuňlaşdyrmakdan ybaratdyr.
“Türkmenistan Beýik Ýüpek ýolunyň ýüregi” diýlip atlandyrylan Täze 2018-nji ýylyň ilkinji günlerinde welaýat adalat edaralarynyň işgärlerinde ýokary ruhubelentligi we guwanç duýgusyny döretdi. Şunuň bilen baglylykda welaýat adalat bölüminde Birleşen Milletler Guramasynyň “Durnukly ösüş maksatlaryny amala aşyrmak bilen baglylykda ulaglaryň ähli görnüşleriniň arabaglanyşygyny berkitmek” atly Rezolýusiýanyň kabul edilmeginde Türkmenistanyň tutýan möhüm orny barada maslahat geçirildi.
Biz eziz Watanymyzyň halkara derejesindäki şeýle belent abraýyna çäksiz guwanýarys. Goý, Gahryman Arkadagymyzyň parasatly ýolbaşçylygynda Türkmenistan döwletimiz gülläp össün!


text:
Türkmen standartlar maglumat merkeziniň esasy wezipeleri
- standartlaşdyryş, metrologiýa, sertifikatlaşdyryş, zähmeti we ýerasty baýlyklary goramak ugurlarynda döwlet maksatnamalaryny işläp düzmeklige gatnaşmak;
- «Türkmenstandartlary» baş döwlet gullugynyň edaralarynda ýeke-täk ylmy-tehniki syýasaty geçirmek, olara usuly maslahatlary we beýleki kömekleri bermek;
- «Türkmenstandartlary» baş döwlet gullugynyň edaralary bilen bilelikde işgärleriň sagdyn we howpsuz zähmet şertlerini kepillendirýän önümçiligiň serişdelerine, tehnologiýalaryna we zähmeti guramaklyga talaplary işläp düzmeklige gatnaşmak;
- standartlaşdyryş, metrologiýa, sertifikatlaşdyryş, zähmeti we ýerasty baýlyklary goramak boýunça standartlary we beýleki kadalaşdyryjy resminamalary işläp düzmekligi guramak, ylmy-tejribe işlerini geçirmek.
Türkmen standartlar maglumat merkeziniň
esasy amala aşyrýan işleri
- isleg bildirýän ministrlikler, pudaklaýyn dolandyryş edaralary we kärhanalar tarapyndan meýilleşdirilýän işçi toparlar tarapyndan standartlary we kadalaşdyryjy resminamalary işläp düzmekligi, ylmy-tejribe işlerini geçirmekligi guraýar;
- standartlaryň we beýleki kadalaşdyryjy resminamalaryň döwlet gaznasyny ýöredýär, olaryň saklanylmagyny amala aşyrýar, olar bilen ministrlikleri, pudaklaýyn dolandyryş edaralaryny we kärhanalary üpjün edýär;
- «Türkmenstandartlary» baş döwlet gullugynyň ygtyýarlygyndaky meseleler boýunça welaýatlardaky döwlet gulluklarynyň, şeýle hem ministrlikleriň, pudaklaýyn dolandyryş edaralarynyň we kärhanalaryň hünärmenleriniň okuwyny guraýar;
- işgärleriň hünär derejesini kämilleşdirmek we olary gaýtadan taýýarlamak;
- synag barlaghanalaryny akkreditirlemek boýunça işleri geçirýär, pudaklaýyn dolandyryş edaralaryna we kärhanalara tehniki häsiýetdäki hyzmatlary edýär we beýleki guramalaryň hünärmenlerini seljeriji hökmünde işlere çekýär;
- kärhanalarda we edaralarda hil ulgamyny sertifikatlaşdyrmak boýunça taýýarlaýyş we ornaşdyryş işlerini geçirýär.
Hünär derejelerini ýokarlandyrmak boýunça geçirilýän okuwlar
Standartlaşdyryş, önümleriň hili we standartlaryň ýerine ýetirilişine döwlet gözegçiligi
Metrologiýanyň esaslary we metrologik üpjünçiligi
Önümleri (hyzmatlary), önümçiligi we hil ulgamyny sertifikatlaşdyrmak, synag barlaghanalaryny (merkezlerini) akkreditirlemek we attestatlaşdyrmak
Zähmeti goramak we senagat howpsuzlygy
Pudaklaýyn dolandyryş edaralaryň hünärmenlerinden barlagçylary aýratynlykda taýýarlamak
Pudaklaýyn dolandyryş edaralaryň barlagçylaryny gaýtadan attestatlaşdyrmak
Türkmenistanyň halk hojalygynda zähmeti goramagy dolandyrmagyň ýeke-täk ulgamy
Bellik:
Hünär derejelerini ýokarlandyrmak boýunça geçirilýän okuwlar barada «Türkmenstandartlary» baş döwlet gullugynyň Türkmen standartlar maglumat merkeziniň Guramaçylyk-metodiki bölümine ýüz tutup bilersiňiz.
Biziň salgymyz: Aşgabat şäheri , 1995-nji köçäniň 12-nji jaýy.
Telefon: 49-13-62, 49-01-18


text:
Türkmenistanyň Statistika baradaky döwlet komiteti öz işinde Türkmenistanyň «Döwlet statistikasy hakynda» Kanunyna, Türkmenistanyň Statistika baradaky döwlet komiteti barada düzgünnama, Milli statistikany ösdürmek boýunça döwlet maksatnamalaryna, Türkmenistanyň Prezidentiniň ýurdy we onuň sebitlerini ösdürmek boýunça Milli maksatnamalaryna, şeýle hem Resmi statistikanyň esasy ýörelgelerine esaslanýar. Statistiki maglumatlardan peýdalanyjylaryň isleglerini hasaba almak bilen statistikleriň öňünde goýlan wezipelerden ugur alyp, Türkmenistanyň Statistika baradaky döwlet komiteti tarapyndan statistiki seljeriş, usulyýet, usul, statistiki, neşir işleriniň maksatnamalary işleriň jogapkär ýerine ýetirijileri we ýerine ýetirmegiň möhletlerini görkezmek bilen işlenip taýýarlanýar.
Statistiki seljeriş işleriniň maksatnamasy ýurduň ykdysadyýetiniň we sosial sferasynyň aýry-aýry pudaklarynyň ösüşi boýunça seljeriş materiallarynyň taýýarlanmagyny göz öňünde tutýar. Taýýarlanan seljeriş materiallary Türkmenistanyň Hökümetine hem-de ýurduň beýleki gyzyklanýan ministrliklerine we pudak edaralaryna tabşyrylýar.
Usulyýet we usul işleriniň maksatnamalary statistiki hasaba alnyşyň halkara tejribesinde ulanylýan standartlaryny hasaba almak bilen tehniki-ykdysady we sosial maglumatlaryň klassifikatorlarynyň işlenip taýýarlanylmagynyň, kämilleşdirilmeginiň we ornaşdyrylmagynyň esasynda statistikanyň usulyýetini kämilleşdirmek boýunça işleriň taýýarlanylmagyny göz öňünde tutýar.
Statistiki işleriniň maksatnamasy Türkmenistanyň Statistika baradaky döwlet komitetiniň ähli derejelerinde geçirilýän statistiki gözegçilikleri, ýurt we onuň sebitleri, ykdysadyýetiň pudaklary, ykdysady işleriň görnüşleri, gender alamaty we beýlekiler boýunça statistiki hasaplamalary ýerine ýetirmek üçin maglumatlary ýygnamagyň we taýýarlamagyň möhletlerini öz içine alýar.
Neşir işleriniň maksatnamasy neşir edilýän ýyllyk we döwürleýin ýygyndylaryň, kitapçalaryň sanawyny öz içine alýar. Türkmenistanyň Statistika baradaky döwlet komitetiniň esasy neşiri «Türkmenistanyň ýyllyk statistiki neşiri» bolup, onda ýurduň we onuň sebitleriniň ösüşi barada birnäçe ýylyň maglumatlary getirilýär. Maglumatlar statistikanyň ähli pudaklary boýunça berilýär. Mundan başga-da, ýyllyk pudaklaýyn ýygyndylar we «Türkmenistanyň sosial-ykdysady ýagdaýy» atly aýlyk ýygyndysy çap edilýär.
Türkmenistanyň Statistika baradaky döwlet komitetiniň 2016-njy ýyl üçin maksatnamasy


text:
Jorj Waşiňton
Jorj Waşiňton (iňlisçe: George Washington): 11.02.1731-14.12.1799 Wirjiniýada, gul eýesi bolan we nikotin öndürýän baý maşgalada doguldy, ýaşka kakasy we agasy wepat boldy. 1775-nji ýylda Kontinental goşunda komandirlige bellendi, 1776-njy ýylda Britan goşunlaryny Bostondan gysyp çykarmagy başarsada edil şol bir ýylda Nýu-ýork şäherini iňlislere aldyrdy söweşde. Gyş paslynda Delaweýr derýasyny böwsüp geçip iňlisleri iki gezek ýeňlişe sezewar etdi we Nýu-Jersini gaýdyp aldy.
Onuň ýolbaşçylygynda rewolýusioner goşun 1777-nji we 1781-nji ýyllarda 2 Britan goşunyny ele geçirdi. 1783-nji ýylda Britanlary dolylygyna ýeňdi.
ABŞ-nyň ilkinji prezidenti, düýbüni tutyjylardan.
1788-nji ýylda prezidentlige saýlanyp ABŞ ilkinji prezidenti saýlandy, 1789-njy ýylyň 30njy aprelinde kasam Kabul edip resmi taýdan ilkinji ABŞ prezidenti boldy we iki möhlet baştutanlyk etdi. ABŞ kongresiniň 1789-njy ýylda çykaran kararyna görä iş haky ýylyna 25 000 dollardy, 1792nji ýylda ikinji gezek prezident saýlananda sesleriň 100 göterimini hem oňa berlipdi, we 100 göterim ses almagy başaran ilkinji we ýeke täk president bolup galmagyna dowam edýär, wise-prezidenti Jon Adams bolupdy. 1793-nji ýylda ýewropada başlan uruşlarda Amerikany bitarap yglan etdi, Britaniýa bilen söweşmekden gaça durdy we söweş öňüni almak üçin 1795-nji ýylda Jeý Trity atly söwda ylalaşygyny baglaşdy, Jefforsonistleriň garşy çykmagyna seretmezden. 2nji möhletinde prezidentlige dowam etmek islegi ýokdy ýöne dowam etdi, 3nji gezege boýun towlapdy. 1797-nji ýylyň martynda prezidentligi taşlady, 3nji möhletden boýun gaçyrdy. Mundane soňra Maunt Wernonda dolandy we niktoin ösdürmek we täjirçilige dowam etdi, taryhçylaryň çaklamasyna görä onuň söwda dolanşygy 1 million dollardan geçipdi 1798-nji ýylda, 2009-njy ýyldaky dollaryň hümmetine öwrende bu 18 million dollar barabar bolýar.
1798-nji ýylda Fransiýa bilen gatnaşyklar bozulyp başlapdy, uruşa golaý gelipdi Amerika we Fransiýa, we 04.07.1798-nji ýylda president Jon Adams oňa goşunda general-leýtenant bolmagy teklip etdi, Waşinton bu teklibi islegsizlik bilen Kabul etdi emma baş ofiser hökmünde hyzmat etdi 13.07.1798 we 14.12.1798 seneleri arasynda.
ABŞ Federalist partiaýasyna agza bolmasada onuň işlerini goldady, federalist partiýa ony öz symboly hökmünde dürli ýyllarda ulananam bolsa Jeffersonistler oňa ynamsyzlyk etmäge dowam etdi.
1798-nji ýylyň 12nji dekabrynda güýçli ýagyş astynda ekinlerine gözegçilik etmeginden soňra öl geýimleri bilen agşamlyk edindi we agyr hassalandy, ertesi ýenede ekinlere gözegçilik etmäge dowam etdi, Anna güninden şenbä geçilýäň gijede onuň syrkawlygy agyrlaşdy, gije ol gürläbem bilenokdyg ol wagtyň medisinasy ony hassalykdan halas edip bilmedi. 14nji dekabr 1798-nji ýyl, şenbe güni waşington wagty bilen ir sagat 10 töweregi Jorj Waşington wepat boldy.
Baglanşykly makalalar[üýtget | edit source]


text:
Mälim bolşy ýaly, sportuň 21 görnüşi boýunça geçiriljek Oýunlara Aziýa döwletlerinden başga-da, Okeaniýa ýurtlary hem gatnaşar. Şu ýylyň maý aýynda milli Liderimiz «Nusaý» döwlet taryhy-medeni goraghanasynyň gadymy diwarlarynyň ýanynda 500 günlük atly ýörişe badalga berdi. Bu ýöriş tutuş ýurdumyzyň içinden geçip, Aziada-2017-niň açyljak güni Olimpiýa şäherjiginiň baş meýdançasyna geler.
Mirasa sapa goýmak, Watany özgertmek ýylynda nesilleriň dowamat-dowam edýändigi, milletiň baý medeni mirasynyň ölmez-ýitmez ähmiýeti baýramçylyk dabarasyny dowam etdiren «Milli miras buýsanjydyr milletiň» atly edebi-çeper sazly çykyşda nygtaldy. Onda özüniň gülläp ösüş döwrini başdan geçirýän mähriban Watana türkmenistanlylaryň buýsanjynyň, söýgüsiniň nähili çuňňurdygy şöhlelendirilýär.
«Bereketli meýdan daýhanyň bagty» atly beýleki bir çykyş ynamly gadamlar bilen ösüşiň täze belentliklerini eýeleýän obasenagat toplumynyň işini kämilleşdirmek boýunça alnyp barylýan giň göwrümli çäreler barada gürrüň berýär. Daýhanlar bol hasyl ýetişdirmekde uly üstünliklere eýe bolýarlar. Ynha, Garaşsyzlygymyzyň 25 ýyllygynyň edil öňüsyrasynda pagtaçylarymyz 1 million 50 müň tonnadan gowrak «ak altyn» ýygnap, ýurdumyzyň taryhyna ajaýyp goşant goşdular. Bularyň hemmesi türkmen halkynyň asyrlarboýy arzuw eden berkarar döwletiniň ykdysady kuwwatynyň güwänamasy bolup durýar.
Döwlet we jemgyýetçilik durmuşynyň ähli ulgamlarynda gazanylan düýpli üstünlikler hem-de güýçli ykdysady ýokary göteriliş ýurdumyzda amala aşyrylýan hem-de ähli möhüm ulgamlary gurşap alan giň göwrümli özgertmeleriň netijesidir. Ynha, Garaşsyzlyk ýyllarynda gaz geçirijiler— gündogar ugurda—Türkmenistan-Özbegistan-Gazagystan-Hytaý, günorta ugurda — Türkmenistan-Eýran, şeýle hem ýurduň islendik sebitine tebigy gazy uly möçberlerde öz wagtynda we çalt geçirmek üçin ýeke-täk gaz geçiriji ulgamy döretmäge mümkinçilik beren günbatarda «Gündogar-Günbatar» gaz geçirijileri ulanyşa girizildi.
Bu mahal sport meýdançasynda Günorta-Gündogar ugur boýunça halkara gaz geçirijisiniň şekili emele getirilýär. Türkmenistan-Owganystan- Pakistan-Hindistan gaz geçirijisiniň amala aşyrylmagy sebitiň ykdysady ösüşine güýçli itergi berer hem-de bu ýerde parahatçylygyň we durnuklylygyň pugtalandyrylmagyna ýardam berer.
Stadionda türkmen halylarynyň gözelligini wasp edýän, milli halyçylyk sungatynyň we dokma pudagynyň gazanýan ýokary netijelerini taryp edýän aýdym ýaňlanýar.
Ir döwürlerde bolşy ýaly, häzirki wagtda hem türkmen halysy ildeşlerimiziň her biri üçin iň gymmatly sowgat bolup durýar. Milli halylarymyz dünýä ýüzünde örän uly çeper gymmatlyk, şeýle hem ajaýyp we täsin bezeg hökmünde elmydama, dünýä ýüzünde örän ýokary bahalanypdyr. Häzirki wagtda Russiýanyň, Beýik Britaniýanyň, Germaniýanyň, Fransiýanyň, Italiýanyň, Ispaniýanyň, Awstriýanyň, Şweýsariýanyň we beýleki ýurtlaryň muzeýlerinde, sergi zallarynda we çeperçilik galereýalarynda türkmen halysynyň gadymy nusgalary saklanýar. Halyçylyk sungatynyň inçe syrlaryny müňýyllyklaryň jümmüşinden häzirki döwre alyp gelen halkymyzyň ýüzüniň tuwagy bolup, türkmen halysy dünýä ýüzüni haýrana goýmagyny dowam edýär. Häzirki wagtda, Berkarar döwletimiziň bagtyýarlyk döwründe, el halysyny dokamak sungaty, milli mirasyň baý däp-dessurlaryny hem-de häzirki zaman tehnologiýalaryny özünde birleşdirip, täze many-mazmuna eýe bolýar.
Ýurdumyzyň baş sport meýdançasynda dabaralar dowam edýär. «Senagat ulgamy ösüş ýolunda» , «Güller açýar, göwher gaşly Awaza» sazly çykyşlary ýurdumyzda ýaýbaňlandyrylan ägirt uly gurluşyklar barada gürrüň berýär. Häzirki wagtda türkmen topragy ägirt uly gurluşyk meýdançasyny ýada salýar. Mundan birnäçe ýyl ozal hem amala aşyrylmagy mümkin däl ýaly bolup görünen işler ýüzlerçe iri göwrümli taslamalarda amala aşyrylyp, gözümiziň öňünde hasyl bolýar. Hazar deňziniň kenarynda döredilen «Awaza» milli syýahatçylyk zolagy muny aýdyň görkezýär.
Häzirki wagtda Hazar deňziniň kenarynda çalt depginlerde ösýän ähli amatlyklary bolan deňiz şypahanasy hormatly Prezidentimiz Gurbanguly Berdimuhamedowyň ýolbaşçylygynda amala aşyrylýan durmuş-ykdysady ulgamyň ileri tutulýan ugurlaryň hatarynda durýan syýahatçylyk we dynç alyş ulgamyny ösdürmekde ýurdumyzyň gazanan üstünlikleriniň alamaty hasaplanýar. Häzirki wagtda Awazada diňe bir ýokary dereje-de dynç almak, saglygyňy berkitmek bilen çäklenmän, sport bilen, şol sanda sportuň suwdaky görnüşleri bilen meşgullanmak arkaly wagtyňy peýdaly geçirmek mümkin. Arassa howa, gün şöhlesi hem-de deňizde suwa düşmek adamyň beden agzalaryna hem-de şähdaçyklygyna gowy täsir edýändigi gürrüňsiz hakykatdyr. Munuň özi bolsa uzak wagtyň dowamynda ruhubelent bolmagyň, özüňi oňat duýmagyň kepilidir.
Küştdepdi tansynyň ýerine ýetirilmegi bilen baýramçylyk dabarasy has hem gyzgalaňly häsiýete eýe boldy. Onda dabara gatnaşanlar bir bütewi jemlenişip, öz giň göwrümli işlerini mähriban halkymyzyň bagtyýar ýaşamagyny, Watanymyzyň gülläp ösmegini, abadançylygyny üpjün etmäge gönükdiren milli Liderimiziň töwereginde türkmenistanlylaryň jebisleşýändigini şöhlelendirdiler.
Baýramçylyk dabarasy ahyrlap barýar. Sport meýdançasynyň merkezinde «ARKADAGA ŞÖHRAT» diýen ýazgy ýazylýar. Garaşsyz, Bitarap Watanymyzyň, türkmen halkymyzyň hem-de ruhlandyryjymyz hormatly Prezidentimiz Gurbanguly Berdimuhamedowyň şanyna arzuwlar we aýdym aýdylýar.
Türkmen döwlet habarlar agentligi.


text:
Eýranyň tele-radio habarlar gullugynyň beren habaryna görä Sergeý Lawrow Italiýanyň paýtagty Romda ortaýer deňiz gepleşikleri boýunça halkara maslahatynda beren gürrüňlerinde Eýran bilen gol çekilen ýadro ylalaşygy berkarardir we halkara atom energiýasy agentliginiň baş müdiri hem ýadro ylalaşygy baradaky borçlaryna Eýranyň amal edenligini kesgitländir diýip nygtap geçdi.
Rom maslahatynda gürrüň beren Ýewropa Bileleşiginiň daşary syýasat jogapkäri Federika Mügerini hem ýadro ylalaşygyny goldamak bilen bir wagtda bu ylalaşygyň uýtgemejekdigini ýada bu ylalaşyk barada ýaňadan gepleşik geçirilmejekdigini yglan etdi.


text:
Türkmenistanyň Döwlet medeniýet merkeziniň Döwlet muzeýi hemişelik Bitaraplygymyzyň şanly XXII ýyllygy mynasybetli gurnalan “Bitaraplyk – parahatlyk nyşany” atly serginiň açylyşyna gatnaşmak we sergini synlamak isleýänleriň ählisini 2017-nji ýylyň .....
Türkmenistanyň Döwlet medeniýet merkeziniň Döwlet muzeýi hemişelik Bitaraplygymyzyň şanly XXII ýyllygy mynasybetli gurnalan “Bitaraplyk – parahatlyk nyşany” atly serginiň açylyşyna gatnaşmak we sergini synlamak isleýänleriň ählisini 2017-nji ýylyň 4-nji dekabrynda sagat 1500-da myhmançylyga çagyrýar.
“Bitaraplyk mähriban Watanymyzyň gülläp ösmeginiň esasy hereketlendirijisi boldy”.
Türkmenistanyň Prezidenti
Gurbanguly Berdimuhamedow
Bütin adamzadyň parahat we abadan ýaşaýşyna gönükdirilen öňdengörüjilikli ynsanperwer syýasaty amala aşyrýan hormatly Prezidentimiziň parasatly baştutanlygynda hemişelik Bitarap Türkmenistanyň halkara abraýy barha artyp, dünýä syýasatyndaky orny has-da berkeýär.
Bitaraplyk halkymyzyň agzybirliginiň, baky bagtyýarlygynyň synmaz sütünidir. Parahatçylyk we durnuklylyk, dostluk hem-de hoşniýetli goňşuçylyk ýörelgelerine gyşarnyksyz eýerýän döwletimiziň Bitaraplygyna bu gün dünýä derejesinde uly ähmiýet berilýär. Muňa 2015-nji ýylyň 3-nji iýunynda Birleşen Milletler Guramasynyň Baş Assambleýasynyň 69-njy mejlisinde ikinji gezek “Türkmenistanyň hemişelik Bitaraplygy baradaky” Rezolýusiýanyň kabul edilmegi-de aýdyň güwä geçýär.
Hormatly Prezidentimiz tarapyndan „Sagdynlygyň we ruhubelentligiň ýyly“ diýlip yglan edilen 2017-nji ýylda Bitaraplygymyzyň şanly XXII ýyllygy giňden bellenilip geçilýär. Bu şanly sene mynasybetli Türkmenistanyň Döwlet medeniýet merkeziniň Döwlet muzeýinde “Bitaraplyk – parahatlyk nyşany” atly sergi gurnaldy.
Sergide muzeýiň gaznasyndan saýlanyp alnan esbaplar, hormatly Prezidentimiz Gurbanguly Berdimuhamedowyň daşary ýurtlaryň döwlet baştutanlary bilen duşuşyklaryna hem-de BMG-niň 64-nji sessiýasynda çykyş edip duran pursatyna degişli fotosuratlar toplumy ýerleşdirilipdir. Sergide hormatly Prezidentimize sowgat berlen ajaýyp zergärçilik sungat eserlerine hem giň orun berilýär. Türkmen ussalarynyň elinden çykan zergärçilik eserleri serginiň temasyny many-mazmun taýdan açyp görkezmäge ýardam berýär. Şonuň ýaly-da, milli Liderimiziň dünýä döwletleri bilen dost-doganlyk gatnaşyklaryny açyp görkezýän şekilli halylar, hormatly Prezidentimiziň ýazan kitaplary we soňky ýyllarda Türkmenistanyň Bitaraplygy barada çap edilen kitaplar, albomlar, žurnallar serginiň täsirliligini has hem artdyrýar.
Bir söz bilen aýdylanda, “Bitaraplyk – parahatlyk nyşany” atly serginiň ekspozisiýasy berkarar döwletimiziň hemişelik Bitaraplyk derejesiniň halkymyzyň abadan we bagtyýar durmuşyny üpjün etmekdäki, sebitde we bütin dünýäde asudalygy, parahatçylygy goramakdaky taryhy hyzmatyna aýdyň göz ýetirmäge mümkinçilik berýär.


text:
“Türkmenistanyň 2030-njy ýyla çenli döwür ykdysady, syýasy we medeni ösüş strategiýasy” Milli meýilnamasynda, kiçi we orta telekeçiligi ösdürmek, ýurduň ykdysady ösüşiniň esasy ugurlarynyň biri diýlip deklarirlenýär. Hususy telekeçilik ulgamyna berilýän goldawa ulgamlaýyn häsiýeti bermek maksady bilen, 2011-nji ýylda, 2011-2015-nji ýyllar aralykda Türkmenistanda kiçi we orta telekeçilige goldaw bermek boýunça Döwlet meýilnamasy kabul edildi.
Türkmenistanda telekeçilik işlerini düzgünleşdirýän esasy resminamalar, aşakdaky Kanunlardan ybaratdyr: “Salgyt kodeksi”, “Raýatlyk kodeksi”, “Türkmenistanda telekeçilik işleri barada”, “Kiçi we orta telekeçiligiň döwlet goldawy barada”, “Kärhanalar barada”, “Paýdarlar jemgyýetleri barada”, “Lizing barada”, “Erkin telekeçiligiň ykdysady zolaklary barada”, “Kärende we kärende gatnaşyklary barada”, “Daýhan hojalyklary barada”, “Aýry işleriň görnüşlerini lisenziýalaşdyrmak barada”, “Ýer kodeksi”, “Baha beriş işleri barada”.
Telekeçilik işleriniň umumy başlangyjyny kesgitleýän baza (esasy) kanuny, girizilen üýtgetmeleri we goşmaçalary bilen bilelikde, Türkmenistanyň 1991-nji ýylyň 12-nji noýabrynda kabul edilen “Telekeçilik işleri barada” Kanunydyr.
Türkmenistanyň 2009-njy ýylyň 5-nji awgustynda kabul edilen “Kiçi we orta telekeçilige döwlet goldawy barada” Kanunyna laýyklykda, döwlet, kiçi we orta telekeçilige “toplumlaýyn, äşgär, elýeter, açyk goldawy” bermegi, “telekeçilik işlerinde erkinligi kepillendirmegi, şeýle-de kiçi we orta telekeçiligiň subýektleriniň hususyýetçiliginiň hukuklarynyň goralmagyny kepillendirmegi” borç edinýär. Kanuna laýyklykda, kiçi telekeçilik hukukly edara diýlip, orta hasap boýunça işçileriniň sany, pudagyna bagly, 25-e ýa-da 50-ä çenli, orta telekeçilik edara diýlip, pudagyna bagly, işgärleri 100 ýa-da 200-den köp bolmadyk edaralar hasap edilýär.
Şu Kanuna, şeýle-de 2008-nji ýylda “Özbaşdak telekeçiler tarapyndan amala aşyrylanda, ýeňilleşdirilen salgyt salmak we bellenen patent töleglerini ulanmak üçin işleriň görnüşleriniň sanawy barada” Türkmenistanyň Prezidentiniň kabul eden Kararyna laýyklykda, bellenen patent tölegini ulanmak arkaly ýeňilleşdirilen salgyt salma düzgünine gabat gelýän işleriň sanawy kesgitlenilýär.
Türkmenistanyň Kanunlary telekeçilere, birnäçe salgytlar boýunça gazna geçirilýän töleglere derek, girdejiden göterimde hasaplanylýan, bellenen salgyt töleglerini göz öňüne tutýan salgyt tölegleriniň beýleki ýeňilleşdirilen görnüşlerini ulanmaga mümkinçilik berýär. Şeýle mümkinçilikleri berýän,Türkmenistanyň kiçi we orta telekeçiliginiň kärhanalarynyň guramaçylyk-hukuk görnüşleri şulardan ybarat: Hukukly kärhanany döretmezden telekeçi (ýa-da Özbaşdak telekeçi) we Özbaşdak kärhana. Özbaşdak telekeçi ýeke-täk salgyt töleýär –2,2% girdejiden hasaplanan salgyt. Hukukly kärhana bolup durýan Özbaşdak kärhana bolsa, iki salgyt töleýär: 2% düşewüntden we 3% girdejiden. Hojalyk görnüşde hasaba alnan has uly kärhanalar /1/, Türkmenistanyň salgyt kanunlarynda göz öňünde tutulan hemme salgyt töleglerini amala aşyrýarlar.
Hususy telekeçiligiň, kiçi we orta telekeçiligiň işewür işjeňligine goltgy bermek, telekeçileriň bähbitlerini we hukuklaryny goramak, halal bäsdeşligi we biznesde sosial jogapkärçiligi goldamak üçin, Türkmenistanyň Prezidentiniň Kararyna laýyklykda, 2008-nji ýylyň martynda Türkmenistanyň Senagatçylar we Telekeçiler birleşmesi döredildi. 2011-nji ýylyň iýunynda, guramanyň hukuk, guramaçylyk we ykdysady esasyny hukuk taýdan kesgitlän “Türkmenistanyň Senagatçylar we telekeçiler birleşmesi barada” Türkmenistanyň Kanuny güýje girdi.
Türkmenistanyň Prezidentiniň 2012-nji ýylyň 20-nji iýulynda kabul eden “Kiçi we orta telekeçilige döwlet goldawy barada” Kararynda, haryt we hyzmat önümçiligi bilen bagly maýagoýum meýilnamalary, şeýle-de 1 ýyl möhletli kärhananyň aýlaw serişdeleriniň üstüni dolmak üçin, kiçi we orta telekeçilige degişli kärhanalara, 5% salgytly, 10 ýyllyk möhlet bilen karz puly bermek göz öňüne tutulýar.
Hususy kiçi we orta telekeçiligiň ösmegine goldaw bermek maksady bilen, 2011-nji ýylyň maýynda, “Mikro maliýe guramalary we mikro maliýeleşdirmek barada” Türkmenistanyň Kanuny kabul edildi, onda mikro maliýe guramalarynyň hukuk, guramaçylyk we ykdysady esaslary we mikro maliýe guramalaryny maliýeleşdirmegiň ykdysady esaslary kesgitlendirildi, şeýle-de kanun, maliýe hyzmatlar bazaryny ösdürmäge gönükdirilendir.
Kiçi we orta telekeçilige goldaw bermek boýunça Türkmenistanyň kanunçylygy
“Türkmenistanyň 2030-njy ýyla çenli döwür ykdysady, syýasy we medeni ösüş strategiýasy” Milli meýilnamasynda, kiçi we orta telekeçiligi ösdürmek, ýurduň ykdysady ösüşiniň esasy ugurlarynyň biri diýlip deklarirlenýär. Hususy telekeçilik ulgamyna berilýän goldawa ulgamlaýyn häsiýeti bermek maksady bilen, 2011-nji ýylda, 2011-2015-nji ýyllar aralykda Türkmenistanda kiçi we orta telekeçilige goldaw bermek boýunça Döwlet meýilnamasy kabul edildi.


text:
NextTM hödürleýar
Halanan ýazgylar
Bölümler
Soňky jogaplar
Paýtagtyň medeniýet durmuşynyň aýdyň wakasy “Karawajo Türkmenistanda” sergisiniň açylyşy bilen boldy, ony Türkmenistanyň Medeniýet we Daşary işler ministrlikleri, şeýle hem ýurdumyzdaky Italiýanyň Ilçihanasy gurady.
Sergi şol bir wagtyň özünde iki ýerde: Şekillendiriş sungaty muzeýinde hem-de Çeperçilik akademiýasynyň sergi zalynda, beýik italýan suratkeşi Mikelanželo Merizi de Karawajonyň (1571-1610) eserleri bilen tanyşdyrylar.
Sergide Karawajonyň sungatyny sanly tehnologiýanyň şöhleleri arkaly görüp bolar. Ajaýyp reproduksiýalar eseriň hakyky ölçegi bilen deň geler, ýörite şöhlelendirmeler ýagtylyk-kölegesini gecirip, tomaşaçylarda örän uly tasir galdyrar.
Karawajo XVII asyr Ýewropa suratçylygynyň realistik akymynyň düybüni tutujy hasap edilýär. Eýýäm onuň irki işleri – “Hassa Wakh”, “Lýutnýaçylar” ýaly eserleri täzeçillik hasap edilipdir. Reňkleriň sazlaşygy onuň suratlaryna beýiklik berýär, onuň gahrymanlary durmuşa söygüden doludyr we tomaşaça aýratyn lezzet berýär.
Sergi 25-nji fewrala çenli dowam eder.


text:
Täzelikler
2015-nji ýylyň 12-nji aprelinde Türkmenistanyň Prezidenti Gurbanguly Berdimuhamedow Koreýa Respublikasynyň Tegy şäherinde geçirilen VII Bütindünýä suw forumynyň açylyş dabarasyna gatnaşdy.
2015-nji ýylyň 6-8-nji aprel aralygynda Moldowa Respublikasynyň Prezidenti Nikolaýe Timofti Türkmenistanda resmi saparynda boldy. Aşgabatda türkmen-moldowan gepleşikleri ýokary derejede geçirildi. Olaryň üstünlikli geçmegi däbe öwrülen dostlukly gatnaşyklary milli bähbitlere we bar bolan uly mümkinçiliklere gabat gelýän hil taýdan täze derejä çykarmaga bolan özara islegler bilen kesgitlenildi.
2015-nji ýylyň 8-nji aprelinde Türkmenistanyň hormatly Prezidenti Gurbanguly Berdimuhamedow Hindistan Respublikasynyň daşary işler ministri Suşma Swarajy kabul etdi.
Türkmenistan suwdan peýdalanmak we ekologiýa ulgamlarynda halkara hyzmatdaşlygyny işjeňleşdirýär03.04.2015
2015-nji ýylyň 2-nji aprelinde paýtagtymyzyň “Mizan” täjirçilik merkezinde “Suw damjasy – altyn dänesi” baýramçylygyna gabatlanylyp, “Suw serişdeleriniň tygşytly we netijeli peýdalanmagyň hem-de daşky gurşawy aýawly saklamagyň möhüm meseleleri” atly halkara maslahat geçirildi.


text:
Täze Türkmenbaşy deňiz porty abraýly sylaglara mynasyp boldy
“Awaza” Kongressler merkezinde geçirilen Halkara ulag maslahatynyň
dowamynda dürli guramalaryň bilermenleri tarapyndan Türkmenbaşy täze
deňiz portuna mynasyp sylaglaryny gowşurmak dabarasy bolup geçdi.
Türkmenistanyň Prezidenti Gurbanguly Berdimuhamedow Türkmenbaşy
Halkara deňiz portuny gurmak başlangyjyny öňe sürenligi üçin aýratyn
sylaglara mynasyp boldy. Bu sylaglaryň üsti bilen “Ýüpek ýoly” Halkara
söwda edarasy we Aziýa-Ýuwaş Umman sebiti ýurtlarynyň söwda-senagat
edaralarynyň konfederasiýasy Türkmenistanyň ulag ulgamyndaky gadymy
Ýüpek ýoluny gaýtadan gikeltmek arkaly Gündogar bilen Günbatary
birleşdirmek babatyndaky integrasiýa taslamalaryna öz goldawlaryny beýan
etdi....
Ýazylan wagty: 03 мая 2018 Ýazan NEXTTM
1
Okalan sany: 18 Jogaplar: 0
WELOSIPEDÇILERIŇ HALAKARA BIRLEŞIGI
WELOSIPEDÇILERIŇ HALAKARA SOÝUZY (UCI) 1996-njy ýylyň 2-nji awgustynda Welosipedçileriň Halkara Soýuzynyň prezidenti, Halkara Olimpiýa Komitetiniň agzasy Haýn Werbrýugen şeýle ýazýar:...
Ýazylan wagty: 02 мая 2018 Ýazan Mayichka
1
Okalan sany: 13 Jogaplar: 0
GADYMY AKYL-PAÝHAS OÝNY
GADYMY AKYL-PAÝHAS OÝNY Berkarar döwletiň bagtyýarlyk döwründe Gahryman Prezidentimiziň baştutanlygynda Garaşsyz, baky Bitarap Türkmenistanda durmuşyň ähli ulgamlarynda heniz görlüp-e...
Ýazylan wagty: 02 мая 2018 Ýazan Mayichka
1
Okalan sany: 14 Jogaplar: 0
Hazarýaka deňiz duzynyň ähmiýeti
Türkmenistanyň Hazarýaka deňiz duzynyň ähmiýeti (Borjomi we Essentüki bilen deňeşdirip) SPA hammam deňiz duzyny ulanmagyň görkezmeleri Göwrümi: 250 g Deňiz duzy- öz boluşly serişded...
Ýazylan wagty: 02 мая 2018 Ýazan Mayichka
1
Okalan sany: 15 Jogaplar: 0
Woleÿbolyñ taryhy
TARYHY Her bir oýunda bolşy ýaly, woleýbol oýnunyň hem öz taryhy bardyr. Mundan birnäçe wagt öň woleýbolyň taryhy Amerikanyň Birleşen Ştatlarynda başlanypdyr. Geliok şäheriniň bede...
Ýazylan wagty: 02 мая 2018 Ýazan Mayichka
1
Okalan sany: 18 Jogaplar: 0
ANGLIÝANYŇ SYÝAHATÇYLYK ULGAMY
ANGLIÝANYŇ SYÝAHATÇYLYK ULGAMY
Angliýa diýlende bu döwletiň ýaşaýjylarynyň ertirlikde şüle ýarmasyny iýýändigi we kofe deregine çaý içýändigi, onuň paýtagty Londonda mydama ...
Ýazylan wagty: 01 мая 2018 Ýazan Mayichka
1
Okalan sany: 17 Jogaplar: 0
KIKBOKSDA ELLER BILEN EDILÝÄN URGULAR
ELLER BILEN EDILÝÄN URGULAR Kikboksingiň esaslary edil boksdaky ýaly: duruşlar, ýerleşiş usullary, goranyş usullary we elbetde, eller bilen edilýän urgular gabat gelýär, ýöne hereketler...
Ýazylan wagty: 01 мая 2018 Ýazan Mayichka
1
Okalan sany: 13 Jogaplar: 0
ŸAŸ ATYJYNYŇ DESLAPKY OWKALAMALARY
ATYJYNYŇ DESLAPKY OWKALAMALARY Deslapky owkalamalar okuw-türgenleşik sapaklaryndan we ýaryşdan öň, şeýle hem atyşyň alnyp barlyşyndaky arakesmeler wagtynda ulanylýar. Onuň maksady – t...
Ýazylan wagty: 01 мая 2018 Ýazan Mayichka
1
Okalan sany: 16 Jogaplar: 0
Sport tansynyň taryhy.
Sport tansynyň taryhy. Eýýäm birinji Jahan urşundan öň Ýewropada uly tans ýaryşlary geçirilip başlanýar, meselem: Parižde, Berlinde we Baden-Badende. Ýöne XX asyryň otuzynjy ýyllaryn...
Ýazylan wagty: 30 апреля 2018 Ýazan Mayichka
1
Okalan sany: 21 Jogaplar: 0
Dünýäniň halklarynyň arasynda guşakly gõreş
Dünýäniň halklarynyň arasynda her bir kesgitli ýagdaýda üýtgeşik düzgünleriň bolmagy mümkin, ýöne iň esasy düzgün göreş guşakly eşikde geçirilmeli. Guşakly göreşiň erkin st...
Ýazylan wagty: 30 апреля 2018 Ýazan Mayichka
1
Okalan sany: 18 Jogaplar: 0
Erkin görеş we Olimpiýa oýunlary
Erkin görеş Olimpiýa oýunlaryna 1904-nji ýylda ilkinji gezek goşulyar (diňe 1912-nji ýylda V Olimpiýa oýunlarynda geçirilmedi). 1929-njy ýyldan başlap Ýewropa çempionatlary geçirilý...
Ýazylan wagty: 30 апреля 2018 Ýazan Mayichka
1
Okalan sany: 17 Jogaplar: 0
Bilýard oýun hökmünde nirede we nähili döräpdir?
Bilýardyň oýun hökmünde nirede we nähili dörändigi barada anyk maglumatlar heniz ýeterlik däl, käbir çeşmelerde Hindi-Hytaýy bilýardyň watany hasaplanylýar. XV asyrda genuez täjirler...
Ýazylan wagty: 30 апреля 2018 Ýazan Mayichka
1
Okalan sany: 19 Jogaplar: 0
Bedew atym gyratym
Ýazylan wagty: 30 апреля 2018 Ýazan NEXTTM
0
Okalan sany: 20 Jogaplar: 0


text:
20-nji ýanwarda Türkmenistanyň Prezidenti Gurbanguly Berdimuhamedow paýtagtymyzyň howa menzilinden Türkmenbaşy şäherine uçdy. Ol özüniň gysga möhletleýin dynç alyş wagtynda "Awaza" milli syýahatçylyk zolagyna gelip, Hazar deňziniň gözel kenarynda emele gelýän dünýä derejesindäki ajaýyp şypahana bilen tanyşdy.
Milli Liderimiz tanyşdyryş çäresiniň barşynda köpugurly sport toplumynyň taslamasy bilen tanyşdy, onuň gurluşygyny Türkmenistanyň Senagat ministrliginiň buýurmasy boýunça Türkmenistanyň Senagatçylar we telekeçiler birleşmesiniň agzasy - “Myradym” hususy kärhanasy amala aşyrar.
Tanyşdyryş çäresiniň barşynda fitnes boýunça belli nemes hünärmeni Bert Rouşenbah döwlet Baştutanymyza täze sport toplumynda gurnaljak abzallaryň we türgenleşik enjamlarynyň tehniki häsiýetnamalary we ulanylyş aýratynlyklary barada gürrüň berdi.
Soňra hormatly Prezidentimiz “Awazada” “Polimeks türk kompaniýasy tarapyndan bina ediljek sagaldyş –dikeldiş merkeziniň taslamalary we çyzgy görnüşleri bilen tanyşdy.
Türkmenistanyň Prezidenti Awazada täze sport toplumlarynyň taslamalary bilen tanyşdy
20-nji ýanwarda Türkmenistanyň Prezidenti Gurbanguly Berdimuhamedow paýtagtymyzyň howa menzilinden Türkmenbaşy şäherine uçdy. Ol özüniň gysga möhletleýin dynç alyş wagtynda "Awaza" milli syýahatçylyk zolagyna gelip, Hazar deňziniň gözel kenarynda emele gelýän dünýä derejesindäki ajaýyp şypahana bilen tanyşdy.


text:
Dünýä futboluna ýolbaşçylyk edýän gurama Orsýetde doping işleriniň giň gerimde alnyp barlandygyny we onuň bassyr-ýussur edilendigini ilkinji bolup paş eden adamdan maglumat toplamak bilen rus futbolçylaryna degişli doping meselesi boýunça alyp barýan barlaglaryny güýçlendirýär.
Futbol boýunça halkara federasiýasy FIFA 15-nji ýanwarda özüniň maglumat sorap Grigoriý Rodçenkowa täzeden ýüz tutandygyny aýtdy. Moskwanyň anti-doping laboratoriýasynyň öňki direktorynyň ýurtdaky doping meselesi hakda 2015-nji ýylda paş edenleri Orsýetiň olimpiýa we beýleki sport çärelerine gatnaşmagynyň gadagan edilmegine getiripdi.
FIFA-nyň barlaglary şu tomus Orsetiň dürli şäherlerinde geçirilmegi planlaşdyrylan 2018-nji ýylky Dünýä çempionlygyna giňleýin taýýarlyk görülýän mahalyna gabat gelýär. FIFA ozal Orsýetiň doping skandalynyň Dünýä çempionlygyna täsir eder diýip çaklamaýandygyny aýdypdy.
Rodçenkow özünde ors futbolynda 34 halatda doping ulanylandygyny görkezýän subutnamalaryň bardygyny aýtsa-da, FIFA ozal ondan göni maglumat almaga synanyşmandy. Bu aýdylýanlar Bütindünýä anti-doping agentligi WADA-nyň raportynda üsti açylan, 2014-nji ýyla degişli doping skandalyny-da öz içine alýar.
FIFA-nyň 15-nji ýanwarda çykaran beýannamasynda WADA-nyň raportynyň awtory Riçard MkLareniň ony Rodçenkowdan alan maglumatlary bilen üpjün edendigi we FIFA-nyň indi Rodçenkow bilen göni habarlaşyp, ondan munuň bilen baglanyşykly goşmaça maglumatlary almak isleýändigi aýdylýar. Rodçenkow doping meselesini paş edeli bäri, öz janyndan gorkýandygyny aýdyp, Birleşen Ştatlarda gizlin ýaşaýar.
Rodçenkow özüniň Moskwanyň anti-doping laboratoriýasyna ýolbaşçylyk eden döwründe geçirilen müňlerçe barlagda Orsýetiň sportçylarynyň doping ulanandygynyň üstüniň açylandygyny we özüniň muňa degişli 8000 çemesi nusganyň ýok edilmegine gözegçilik edendigini aýdýar.
WADA golaýda doping laboratoriýasyndan maglumat bazasyny alandygyny we ondan 3000 nusgany tapyp çykarandygyny habar berdi.
FIFA Moskwanyň maglumat bazasyndan “saýlanyp alnan” doping nusgalarynyň kanuny taýdan analiz edilmegini haýyş edendigini aýtdy.
Moskwanyň laboratoriýasyna degişi maglumat bazasyny Olimpiýa häkimiýetleri-de ulandylar. Orsýetiň geljek aý Günorta Koreýada geçjek Gyşky olimpiýa oýunlaryna gatnaşmagyna gadaganlyk girizmek kararyna hem şondan soňra gelindi.
Analizçiler Orsýetiň futbol toparyna we beýleki sportçylarynyň garşysyna herekete geçmekde-de, FIFA-nyň şular ýaly subutnamalardan peýdalanandygyny aýdýarlar.
Rodçenkowyň adwokaty Jim Walden golaýda “AP” habar gullugyna laboratoriýanyň maglumat ulgamynyň gizlin “bölüminde müňlerçe we müňlerçe faýllaryň” bardygyny we olaryň Orsýetiň futbolçylarynyň peýdalanan we soňra ýok edilen nusgalary hem görkezýändigini aýtdy.


text:
Türkmen döwlet habarlar agentligi (TDH) / 16.06.2017 /
Şu gün hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi, onda ýurdumyzyň durmuşyna degişli möhüm meseleleriň birnäçesi ara alnyp maslahatlaşyldy hem-de resminamalaryň taýýarlanylan taslamalaryna seredildi.
Döwlet Baştutanymyz “Oguzhan” köşkler toplumyndan Ministrler Kabinetiniň binasyna tarap welosipedli ugrady. Milli Liderimiziň nygtaýşy ýaly, yzygiderli türgenleşmek adamyň saglygyna oňyn täsir edýär. Hormatly Prezidentimiz sagdyn durmuş ýörelgesiniň artykmaçlyklaryny görkezip, hemişe ildeşlerimize görelde bolýar.
Welosiped süreniňde berjaý edilýän hereket beden sazlaşygyny, onuň berkemegini we adamyň durkunyň degişli derejede saklanmagyny üpjün edýär. Hut şonuň üçin hem tutuş dünýäde sportuň bu görnüşine diňe bir bäsleşikleri guramak däl, eýsem, ynsan saglygynyň berkidilmegi babatda uly üns berilýär. Welosiped sportunyň muşdaklarynyň sany hem yzygiderli artýar.
Hormatly Prezidentimiz mejlisiň gün tertibini yglan edip, ilki bilen Ministrler Kabinetiniň Başlygynyň orunbasary E.Orazgeldiýewe söz berdi. Wise-premýer möwsümleýin oba hojalyk işleriniň, şol sanda sebitlerde galla oragynyň barşy barada hasabat berdi. 14-nji iýunda Daşoguz welaýatynyň ekerançylary hem galla oragyna girişdiler. Häzirki wagta çenli tutuş ýurdumyz boýunça 400 müň tonnadan gowrak bugdaý ýygnaldy. Galla oragy bilen birlikde, saman ýygnamak, ýerleri sürmek hem-de aralyk ekinleri ekmek işleri alnyp barylýar.
Şunuň bilen birlikde, gowaçalara ideg etmek, şol sanda hatar aralaryny bejermek, olara suw tutmak hem-de mineral dökünler bilen iýmitlendirmek işleri dowam edýär.
Şeýle hem gök we bakja önümleriniň öndürilýän möçberlerini artdyrmak boýunça alnyp barylýan işler barada habar berildi.
Hormatly Prezidentimiz Gurbanguly Berdimuhamedow häzirki wagtda ekin meýdanlarynda gowaçanyň bol hasylynyň ýetişip gelýändigini, şoňa görä-de, pagta ýygymy möwsümine öňünden ykjam taýýarlyk görmegiň möhümdigini belläp, wise-premýere bu babatda anyk tabşyryklary berdi. Milli Liderimiz tehnikalary, pagta ýygýan kombaýnlary, traktorlary we zerur bolan beýleki enjamlary ýygyma doly taýýar etmegiň wajypdygyny aýtdy. Döwlet Baştutanymyz tabşyrylan hasyl üçin her bir kärendeçä öz wagtynda töleg tölenilmelidigini nygtady.
Hormatly Prezidentimiz galla oragynyň depginlerini güýçlendirmegiň möhümdigini belläp, bu jogapkärli möwsümi öz wagtynda hem-de ýokary hilli geçirmek üçin toplumlaýyn çäreleriň üpjün edilmelidigine ünsi çekip, bu babatda wise-premýere birnäçe anyk görkezmeleri berdi.
Soňra wise-premýer Türkmenistanyň Araly halas etmegiň halkara gaznasyna başlyklyk edýän döwründe göz öňünde tutulýan çäreler barada hem hasabat berdi.
Milli Liderimiz Gurbanguly Berdimuhamedow Türkmenistanyň 2017-2019-njy ýyllarda Araly halas etmegiň Halkara gaznasynda başlyklyk etmeginiň esasy wezipeleri barada durup geçip, ýurdumyzyň ekologiýa we suw-energetika meseleleri, ählumumy durnukly durmuş-ykdysady ösüşi üçin şertleri döretmek boýunça halkara başlangyçlaryny iş ýüzünde durmuşa geçirmek boýunça netijeli işleri dowam etdirmegiň zerurdygyny belläp, bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary, daşary işler ministri R.Meredow 2017-2019-njy ýyllarda Araly halas etmegiň halkara gaznasynda Türkmenistanyň başlyklyk etmegi bilen bagly meseleler barada hasabat berdi.
Şunuň bilen baglylykda, şu ýylyň ýanwarynda tassyklanan konsepsiýa esasynda häzirki wagtda degişli işler alnyp barylýar. 26-njy ýanwarda Aşgabatda bu gaznanyň düzümine girýän Suw hojalygy döwletara utgaşdyryjy toparynyň 69-njy mejlisi geçirildi.
5-7-nji iýunda Aşgabat şäherinde Merkezi Aziýa boýunça halkara ekologiýa forumy geçirildi. Onuň çäklerinde Araly halas etmegiň halkara gaznasynyň Durnukly ösüş boýunça döwletara toparynyň we Merkezi Aziýa boýunça sebitleýin ekologiýa merkeziniň Dolandyryjy geňeşiniň nobatdaky mejlisleri, şeýle hem suwuň ulanylyşyny tygşytlamak ugry boýunça Merkezi Aziýa döwletleriniň suw hojalyk pudaklarynyň hünärmenleriniň Sebitleýin iş toparynyň duşuşygy guraldy.
Hormatly Prezidentimiz Gurbanguly Berdimuhamedowyň tabşyrygy boýunça Daşary işler ministrligi ýurdumyzyň Araly halas etmegiň halkara gaznasynda başlyklyk etmegi bilen bagly bolan syýasy, hukuk we guramaçylyk meseleleriniň, hususan-da, 1999-njy ýylyň aprelinde Aşgabat şäherinde Araly halas etmegiň halkara gaznasyny esaslandyjy döwletleriň Baştutanlarynyň çözgüdi bilen tassyklanylan Düzgünnama laýyklykda gaznada başlyklyk edýän ýurtda bu guramanyň Ýerine ýetiriji komitetiniň döredilmegi bilen bagly meseläniň üstünde işleýär. Ýerine ýetiriji komitetiň esasy wezipeleri Aral deňzi sebitiniň meseleleri boýunça degişli çözgütleriň, maksatnamalaryň we taslamalaryň amala aşyrylmagyny üpjün etmekde jemlenýär.
Şunuň bilen baglylykda, döwlet Baştutanymyzyň garamagyna Daşary işler ministrligi tarapyndan ýurdumyzyň beýleki döwlet edaralary bilen bilelikde şu meseleler boýunça degişli guramaçylyk resminamalarynyň taslamalary hödürlenildi.
Milli Liderimiz hasabaty diňläp, Araly halas etmegiň halkara gaznasy Aral deňziniň täsirlerini aradan aýyrmak, Aral deňzi sebitinde ekologiýa we durmuş-ykdysady ýagdaýy gowulandyrmak maksady bilen sebitiň ýurtlarynyň netijeli gatnaşyklaryny hem-de tagallalaryny birleşdirmek üçin özboluşly binýat bolup durýar diýip belledi.
Hormatly Prezidentimiz Gurbanguly Berdimuhamedow sözüni dowam edip, häzirki döwrüň möhüm meselelerini sazlaşykly çözmekde ekologiýa we suw diplomatiýasynyň aýratyn ähmiýete eýedigini aýtdy hem-de Bitarap Türkmenistanyň gyzyklanma bildirýän daşary ýurtly hyzmatdaşlar bilen netijeli gatnaşyklara, şol sanda Araly halas etmegiň halkara gaznasynyň çäklerinde ýola goýulýan gatnaşyklara ygrarlydygyny tassyklady.
Ekologiýa we daşky gurşawy goramak, howanyň üýtgemegi, “ýaşyl ykdysadyýet” ýörelgelerini ornaşdyrmak ýaly ileri tutulýan ugurlarda geçirilýän halkara gepleşiklerinde işjeň orny eýeleýän ýurdumyz Durnukly Ösüş Maksatlaryny gazanmak işine mynasyp goşandyny goşýar, bu ugurda netijeli başlangyçlary öňe sürýär we anyk çäreleri görýär.
Türkmenistanyň Araly halas etmegiň halkara gaznasynda başlyklyk etmeginiň Konsepsiýasynyň düzgünlerini durmuşa geçirmegiň möhümdigini belläp, bu işe toplumlaýyn çemeleşmegiň hem-de bu ugurda anyk netijeleriň gazanylmagyna gönükdirilmeginiň zerurdygyny aýdyp, döwlet Baştutanymyz hödürlenen resminamalaryň taslamalaryny makullady hem-de wise-premýere, DIM-niň ýolbaşçysyna degişli tabşyryklary berdi.
Soňra Mejlisiň Başlygy A.Nurberdiýewa milli parlamentiň kanunçykaryjylyk işini kämilleşdirmek, ýurdumyzda amala aşyrylýan durmuş-ykdysady özgertmeleriň hukuk esaslaryny pugtalandyrmak we ösdürmek, Türkmenistanyň Prezidenti Gurbanguly Berdimuhamedowyň halkara başlangyçlaryny goldamak boýunça görülýän çäreler, deputatlaryň halkara derejesindäki çärelere hem-de ýerlerde geçirilýän işlere gatnaşyşy barada habar berdi.
Häzirki wagtda Mejlisiň iş toparlarynda ministrlikleriň hem-de pudak edaralarynyň hünärmenleri bilen bilelikde milli ykdysadyýetimiziň pudaklaryny hem-de türkmen jemgyýetiniň durmuşynyň beýleki ugurlaryny has-da ösdürmäge ýardam edýän kanun taslamalarynyň birnäçesini taýýarlamak boýunça işler dowam edýär. Şol iş ýurdumyzda syýasy medeniýeti ýokarlandyrmaga, raýat edaralaryny we demokratik gymmatlyklary pugtalandyrmaga gönükdirilendir.
Milli Liderimiz halkyň saýlan wekilleriniň esasy wezipesiniň tutuş ilatyň bähbitlerini gorap, döwletimiziň durmuş babatda ileri tutulýan ugurlarynyň döwletimiziň kanunlarynda öz beýanyny tapmalydygyny aýtdy.
Ministrler Kabinetiniň Başlygynyň orunbasary B.Hojamämmedow eýeçiligi döwletiň garamagynda bolan kärhanalary we desgalary hususylaşdyrmagyň döwlet maksatnamasynyň ýerine ýetirilişiniň barşy barada hasabat berdi. Hormatly Prezidentimiziň döwlete degişli kärhanalary hususylaşdyrmak we paýdarlar jemgyýetlerine öwürmek işlerini çaltlandyrmak barada beren tabşyryklaryny ýerine ýetirmek maksady bilen, ministrlikler we pudak edaralary, welaýatlaryň hem-de Aşgabat şäheriniň häkimlikleri bilen bilelikde ozal tassyklanylan sanawlara gaýtadan seredildi.
Hormatly Prezidentimiz hasabaty diňläp, milli ykdysadyýetimiziň bäsdeşlige ukyplylygyny ýokarlandyrmaga, hususy eýeçiligi ösdürmäge ýardam etmäge gönükdirilen hususylaşdyrmak çäresiniň ykdysady we durmuş ähmiýetini belledi. Munuň özi Türkmenistanyň mundan beýläk-de gülläp ösmegine we halkymyzyň hal-ýagdaýynyň has-da gowulandyrylmagyna oňyn täsir eder. Hormatly Prezidentimiz döwlet eýeçiligindäki desgalary we kärhanalary hususylaşdyrmagyň maksada laýyklygyny ýene-de bir gezek seljermegiň wajypdygyny aýdyp, bu babatda wise-premýere birnäçe anyk görkezmeleri berdi.
Döwlet Baştutanymyz häzirki döwürde Maliýe ministrliginiň öňünde durýan möhüm wezipelere ünsi çekdi we bu ugurda göz öňünde tutulan işleriň öz wagtynda ýerine ýetirilmegine berk gözegçiligi üpjün etmegi tabşyrdy. Hormatly Prezidentimiz G.Myradowy maliýe ministriniň orunbasary wezipesine belledi.
Soňra Ministrler Kabinetiniň Başlygynyň orunbasary M.Babaýew “Ýurdumyzyň nebitgaz senagatyny ösdürmegiň 2030-njy ýyla çenli döwür üçin maksatnamasyny” ýerine ýetirmegiň barşy barada hasabat berdi.
Nebitgaz toplumyna degişli edara-kärhanalaryň “Türkmen Milli nebitgaz kompaniýasy” ýapyk görnüşli paýdarlar jemgyýetini esaslandyryjylar hökmünde degişli paýlarda gatnaşmagy boýunça alnyp barylýan işler barada aýdyldy.
Hormatly Prezidentimiz Gurbanguly Berdimuhamedow Türkmenistanyň ykdysadyýetinde ýangyç-energetika toplumynyň ähmiýetli orun tutýandygyny nygtap, dünýäniň nebitgaz bazarynyň ýagdaýyny öwrenmäge berilýän ünsi güýçlendirmegi tabşyrdy. Döwlet Baştutanymyz ýurdumyzyň eksport kuwwatyny, ýokary hilli nebit we gazhimiýa önümleriniň öndürilişiniň möçberlerini artdyrmak boýunça çäreleri höweslendirmegiň zerurdygyna ünsi çekip, bu babatda wise-premýere degişli tabşyryklary berdi.
Soňra Ministrler Kabinetiniň Başlygynyň orunbasary M.Aýdogdyýew gözegçilik edýän düzümlerinde işleriň ýagdaýy, dokma senagatynyň önümçilik kuwwatyny artdyrmak boýunça görülýän çäreler barada hasabat berdi. Mundan başga-da, hereket edýän dokma toplumlarynyň birnäçesinde, şol sanda Ahal welaýatynda ýerleşýän Gökdepe dokma toplumynyň durkuny täzelemek boýunça durmuşa geçirilýän işler barada habar berildi.
Dokma önümleriniň çykarylýan möçberini artdyrmak, uly isleg bildirilýän harytlaryň görnüşlerini giňeltmek maksady bilen, hereket edýän kärhanalary tehnologik taýdan enjamlaşdyrmak boýunça toplumlaýyn işler geçirilýär. Hususan-da, dokma toplumynda önümçiligiň tehnologiýalary hem-de toplumyň boýag we tikin önümçiliklerinde tilsimat enjamlarynyň ählisi täzelenildi. Geljekde dokma toplumyny has-da döwrebaplaşdyrmak, arassa pagtadan öndürilýän ýüplügiň hilini we möçberini ýokarlandyrmak maksady bilen toplumyň egirme önümçiliginde abatlaýyş işlerini geçirmek göz öňünde tutulýar.
Hormatly Prezidentimiz Gurbanguly Berdimuhamedow hasabaty diňläp, ýurdumyzy durmuş-ykdysady taýdan ösdürmegiň ýokary depginlerini üpjün etmek maksady bilen gaýtadan işleýän, şol sanda milli ykdysadyýetimiz üçin strategik taýdan möhüm, ägirt uly serişdeler kuwwatyna eýe bolan dokma senagatynyň işiniň depginlerini güýçlendirmegiň zerurdygyny aýtdy. Milli Liderimiz bu ulgama uly möçberde serişdeleriň gönükdirilýändigine ünsi çekip, daşary ýurtlardan getirilýän senagat önümleriniň ornuny tutýan we bäsdeşlige ukyply harytlaryň möçberlerini artdyrmak maksady bilen innowasion esasda önümçilik kuwwatlyklaryny döwrebaplaşdyrmagyň möhümdigini belledi.
Şunuň bilen baglylykda, döwlet Baştutanymyz pudaklaýyn maýa goýum taslamalary amala aşyrylanda işleri talaba laýyk guramak üçin zerur çäreleri görmegi talap edip, bu babatda wise-premýere birnäçe anyk tabşyryklary berdi.
Soňra Ministrler Kabinetiniň Başlygynyň orunbasary D.Amangeldiýew milli Liderimize “Türkmenistanyň ilatly ýerlerini arassa agyz suwy bilen üpjün etmegiň Baş maksatnamasynyň” durmuşa geçirilişi barada hasabat berdi. Oňa laýyklykda, ähli welaýatlarda häzirki zaman enjamlary bilen üpjün edilen suw arassalaýjy desgalar ulanylmaga berildi. Wise-premýer şeýle hem Aşgabat şäherini abadanlaşdyrmak boýunça işleriň barşy barada hasabat berdi.
Hormatly Prezidentimiz häzirki wagtda paýtagtymyzy abadanlaşdyrmak boýunça uly işleriň alnyp barylýandygyny belledi. Ýollar tertibe salynýar, kiçi etrapçalaryň çäkleri abadanlaşdyrylýar, çagalar üçin meýdançalar we sport desgalary gurulýar. Şunuň bilen baglylykda, milli Liderimiz Ýapyk binalarda we söweş sungaty boýunça V Aziýa oýunlary başlanýança her şenbe güni ministrlikler we pudak edaralary, häkimlikler, kärhanalar we guramalar bu möhüm işe gatnaşsalar, ýowar geçirip, öz çäklerini we daş-töwereklerini arassalap, abadanlaşdyrsalar peýdaly boljakdygyny aýdyp, ýolbaşçylara bu babatda anyk tabşyryklary berdi.
Dürli maksatly binalaryň we desgalaryň gurluşygy bilen bir hatarda gök zolaklaryň döredilmegine hem-de adamlaryň, şol sanda çagalaryň amatly dynç almagy we wagtyny peýdaly geçirmegi üçin ähli şertleriň döredilmegine, şeýle hem paýtagtymyzyň ekologiýa abadançylygyna aýratyn üns berilmelidir. Hormatly Prezidentimiz Gurbanguly Berdimuhamedow paýtagtymyzyň degişli gulluklarynyň işini kämilleşdirmegiň zerurdygyny nygtady, ol döwrüň talabyna we Aşgabat şäheriniň okgunly ösüşiniň depginlerine laýyk gelmelidir.
Ministrler Kabinetiniň Başlygynyň orunbasary O.Gurbannazarow gözegçilik edýän düzümlerindäki işleriň ýagdaýy hem-de 27–28-nji iýunda Aşgabat şäherinde «Söwda we hyzmat – 2017» atly sergi-ýarmarkasyny geçirmäge görülýän taýýarlyk barada hasabat berdi.
Söwda-senagat edarasynyň sergi merkezinde ýaýbaňlandyryljak sergide söwda pudagynda amala aşyrylýan özgertmeler, ilata hyzmat etmegiň giň we köpugurly ulgamy, söwda dükanlarynyň, bazarlaryň, söwda merkezleriniň, jemgyýetçilik iýmiti nokatlarynyň işiniň guralyşy barada giňden tanyşdyrýan bölümleri gurnamak göz öňünde tutulýar. Bu bölümlerde içerki sarp ediş bazarlarynyň haryt bolçulygyny şöhlelendirmek, ýurdumyzyň oba hojalygyny, senagat pudaklaryny, halkyň sarp edýän harytlarynyň önümçiligini ösdürmek boýunça amala aşyrylýan işleriň netijeleri bolan köp görnüşli azyk we senagat harytlaryny mahabatlandyrmak meýilleşdirilýär. Sergä gatnaşyjylar özleriniň harytlary we hyzmatlary barada zerur bolan maglumatlary ýaýratmaga hem-de göni söwda geleşiklerini baglaşmaga mümkinçilik alarlar.
Wise-premýer 20–21-nji iýunda Söwda-senagat edarasynda geçiriljek «Halkara ykdysady hyzmatdaşlygy – 2017» atly köpugurly sergisini guramak boýunça alnyp barylýan taýýarlyk işleri barada hem hasabat berdi. Bu serginiň gün tertibine laýyklykda, ykdysady hyzmatdaşlygyň geljegi hem-de möhüm ugurlarda hyzmatdaşlygyň täze mümkinçilikleri ara alnyp maslahatlaşylar.
Hormatly Prezidentimiz Gurbanguly Berdimuhamedow Türkmenistanyň ägirt uly eksport hem-de maýa goýum kuwwatyndan netijeli peýdalanmak üçin halkara sergileri we işewürler forumlaryny guramagyň wajypdygyny belledi. Şeýle çäreler türkmen önümleriniň dünýä bazarlarynda ilerledilmegine, ýurdumyzyň önüm öndürijileriniň bäsdeşlige ukyplylygyny ýokarlandyrmaga, daşary ýurtly önüm öndürijiler we sarp edijiler bilen özara bähbitli gatnaşyklary ösdürmäge gönükdirilmelidir.
Döwlet Baştutanymyz bu babatda oňyn tejribäniň toplanandygyny we ony yzygiderli baýlaşdyrmagyň zerurdygyny belläp, «Halkara ykdysady hyzmatdaşlygy – 2017» atly köpugurly sergisini hem-de «Söwda we hyzmat – 2017» atly sergi-ýarmarkasyny ýokary guramaçylyk derejesinde geçirmek babatda wise-premýere anyk tabşyryklary berdi.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlarynda işleriň ýagdaýy barada hasabat berip, döwlet Baştutanymyzyň garamagyna “Türkmenistanyň Jemagat hojalygy institutyny döretmek hakynda” Permanyň we bu ýokary okuw mekdebiň meseleleri hakynda Kararyň taslamalaryny hödürledi.
Hormatly Prezidentimiziň Kararyna laýyklykda, Jemagat hojalygy ministrliginiň buýurmasy boýunça agzalan institutyň täze binalar we desgalar toplumynyň gurluşygy häzir tamamlaýjy tapgyrda barýar. Ýokary okuw mekdebiniň düzüminde 5 fakultet—jemagat hojalygy, inžener ulgamlary we desgalary, mehanika-tehnologiki, ykdysadyýet we dolandyryş, hünäri kämilleşdiriş fakultetleri hem-de 17 kafedra bolar. 2017-2018-nji okuw ýylynda instituta 400 talyby kabul etmek göz öňünde tutulýar.
Döwlet Baştutanymyz hasabaty diňläp, ýurdumyzyň bilim ulgamyny özgertmek boýunça alnyp barylýan toplumlaýyn çäreleriň esasy maksadynyň bu möhüm ulgamy kämilleşdirmekden, halkara ölçegleriniň derejesine çykarmakdan, milli ykdysadyýetimiziň ähli pudaklary üçin ýurdumyzy mundan beýläk-de hemmetaraplaýyn ösdürmek babatda wezipeleri netijeli çözmegi başarýan ýokary hünärli işgärleri taýýarlamakdan ybaratdygyny nygtady. Şunuň bilen baglylykda, hormatly Prezidentimiz Gurbanguly Berdimuhamedow jemagat hojalygy üçin hünärmenleriň taýýarlanyljak täze ýokary okuw mekdebinde talyplaryň hünär bilimlerini alyp, soňra ony iş ýüzünde üstünlikli ulanyp bilmegi üçin hemme şertleriň döredilmelidigini belledi.
Milli Liderimiz degişli Permana we Karara gol çekip, ýygnananlary ýurdumyzyň durmuşyndaky şanly waka--täze ýokary okuw mekdebiniň—Jemagat hojalygy institutynyň açylmagy bilen gutlady hem-de ýaşlaryň eziz Diýarymyzyň abadançylygynyň hem-de arassaçylygynyň üpjün edilmeginde, bagy-bossanlyga bürelmeginde uly ähmiýeti boljak täze hünärleri başarjaňlyk bilen özleşdirjekdiklerine ynam bildirdi. Döwlet Baştutanymyz institutyň desgalaryndaky işleriň ýokary hilini üpjün etmek, onuň häzirki zaman enjamlar we innowasion tehnologiýalar bilen enjamlaşdyrylmagy, okuw meýilnamasynyň taýýarlanylmagy hem-de okatmagyň öňdebaryjy usullary esasynda bilim berlişiniň guralmagy bilen baglanyşykly meseleleriň ählisini gözegçilikde saklamak barada wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk toplumynyň pudaklarynda ýerine ýetirilen işler hem-de milli Liderimiziň demir ýol, howa, awtomobil we ulaglaryň beýleki görnüşleriniň kärhanalarynyň işini häzirki günüň talaplaryna laýyklykda kämilleşdirmek, ulgamyň maddy-enjamlaýyn binýadyny döwrebaplaşdyrmak boýunça beren tabşyryklarynyň ýerine ýetirilişi barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň ulag ulgamynyň köp şahaly sebit düzümini döretmäge işjeň gatnaşýandygyny belledi. Bu ugurda geçirilýän işler taslamalara gatnaşýan ýurtlaryň ägirt uly ykdysady kuwwatyndan netijeli peýdalanmaga hem-de sebitde durnuklylygy, howpsuzlygy we okgunly durmuş-ykdysady ösüşi üpjün etmäge ýardam etmelidir. Şunuň bilen baglylykda, döwlet Baştutanymyz ýurdumyzyň ulag ulgamynyň ähli pudaklarynyň döwrebaplaşdyrylmagynyň, dünýä ölçeglerine laýyklykda işlemegini üpjün etmegiň wajypdygyna ünsi çekdi.
Milli Liderimiz sentýabr aýynda geçiriljek Ýapyk binalarda we söweş sungaty boýunça V Aziýa oýunlaryny nazara almak bilen, ulag we aragatnaşyk toplumynyň işini mundan beýläk-de kämilleşdirmegiň wajypdygyny aýdyp, degişli meseleleri çözmäge aýratyn üns bermegi talap etdi.
Ministrler Kabinetiniň Başlygynyň orunbasary A.Garajaýew gözegçilik edýän ulgamlarynda Sagdynlygyň we ruhubelentligiň ýylynda alnyp barylýan işleriň ýagdaýy barada hasabat berip, Medeniýet hepdeliginiň çäklerinde göz öňünde tutulýan çärelere taýýarlyk görlüşi hem-de türkmen halky tarapyndan müňýyllyklaryň dowamynda döredilen milli medeni mirasy, ata-babalarymyzyň däp-dessurlaryny we adatlaryny düýpli öwrenmek, gorap saklamak hem-de giňden wagyz etmek, olary ösüp gelýän ýaş nesilleri terbiýelemekde netijeli peýdalanmak boýunça geçirilýän işler barada aýtdy.
Döwlet Baştutanymyz şöhratly halkymyzyň täsin ruhy mirasa, umumadamzat ähmiýetli milli gymmatlyklaryň egsilmez çeşmesine eýedigini, bu gymmatlyklaryň mundan beýläk-de düýpli öwrenilmeginiň, geljekki nesillere ýetirmek üçin şertleriň döredilmeginiň hem-de dünýäde giňden wagyz edilmeginiň medeniýet ulgamynda döwlet syýasatynyň ileri tutulýan wezipeleri bolup durýandygyny nygtady hem-de bu ugurlardaky işleri işjeňleşdirmek boýunça wise-premýere anyk görkezmeleri berdi. Medeniýet hepdeliginiň hem-de Aziada-2017-ä taýýarlyk görülmegi boýunça çäreleriň guralmagyna we geçirilmegine degişli hem anyk tabşyryklar berildi.
Mejlisiň dowamynda milli Liderimiz jenaýat edendikleri üçin iş kesilen we eden etmişlerine ökünip, ak ýürekden toba gelen raýatlarymyzyň beýik ata-babalarymyzyň rehimdarlyk we ynsanperwerlik ýörelgelerinden ugur alyp, mukaddes Gadyr gijesi mynasybetli günäsini geçip, olary jeza çekmekden boşatmak ýaly sahawatly çäreleriň yzygiderli geçirilýändigini belledi.
Soňra Ministrler Kabinetiniň mejlisine çagyrylan Türkmenistanyň Döwlet howpsuzlyk geňeşiniň sekretary, goranmak ministri, Türkmenistanyň Prezidentiniň ýanyndaky Raýatlyk we günä geçmek meseleleri boýunça teklipleri taýýarlamak baradaky toparyň başlygy Ý.Berdiýew topar tarapyndan geçirilen işler barada hasabat berdi.
Milli Liderimiz degişli Permana gol çekdi. Resminama laýyklykda, iş kesilen raýatlarymyzyň 1029-sy mukaddes Gadyr gijesi mynasybetli jeza çekmekden boşadylar.
Döwlet Baştutanymyz Ý.Berdiýewe ýüzlenip, hukuk goraýjy edaralaryň ýolbaşçylary bilen bilelikde günäsi geçilen adamlaryň ählisiniň tussaglykdan boşadylyp, ýakyn wagtda öýlerine, maşgala agzalarynyň arasyna barar ýaly hemme zerur işleri geçirmegi tabşyrdy. Hormatly Prezidentimiz Gurbanguly Berdimuhamedow welaýatlaryň, etraplaryň we şäherleriň häkimlerine, şeýle hem beýleki ýolbaşçylara günäsi geçilen adamlary iş bilen üpjün etmek boýunça zerur çäreleri görmegi tabşyrdy.
Döwlet Baştutanymyz günäsi geçilen adamlara yhlasly zähmet çekip, ýurdumyzda amala aşyrylýan giň gerimli işlere öz goşantlaryny goşmagy, Watanymyza ak ýürekden hyzmat etmegi arzuw etdi.
Mejlisde döwlet durmuşyna degişli başga-da birnäçe meselelere garaldy hem-de olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini tamamlap, oňa gatnaşanlara eziz Watanymyzyň rowaçlygynyň bähbidine alyp barýan işlerinde täze üstünlikleri, Sagdynlygyň we ruhubelentligiň ýylynda tutuş türkmen halkyna bagtyýar hem-de abadan durmuşda ýaşamagy arzuw etdi.